title: श्रीलंका का स्वतंत्रता संग्राम

text: श्रीलंका का स्वतंत्रता संग्राम ब्रितानी साम्राज्य से आजाद होने तथा स्वशासन स्थापित करने के लिये लड़ा गया था। यह शान्तिपूर्ण राजनीतिक आन्दोलन था। यह आन्दोलन बीसवीं शताब्दी के आरम्भिक दिनों में शुरू हुआ। इसका नेतृत्व शिक्षित मध्यम वर्ग ने किया और अन्ततः 4 फरवरी 1948 को 'डोमिनियन स्टेट' के रूप में श्री लंका को स्वतंत्रता मिल गयी। अगले चौबीस वर्षों तक श्री लंका डोमिनियन स्टेट बना रहा और २२ मई १९७२ को गणतंत्र बना।


title: मान्य औषधकोश

text: मान्य औषधकोश या मान्य भेषज संहिता (Pharmacopeia) राजकीय अथवा औषध प्रकृति तथा निर्माण विज्ञान परिषद् द्वारा संकलित एवं प्रकाशित एक पुस्तक (भेषज संग्रह) है, जिसमें औषधि की पहचान, प्रभावविज्ञान, निर्माण विज्ञान, औषधि की प्रकृति आदि का भेद-वर्णन किया गया है। इसका मुख्यालय गाजियाबाद मैं है।


title: मान्य औषधकोश

text: इंग्लैंड में 1617 ई में साधारण प्रयोग में आनेवाली औषधियों को औषधिविक्रेता और पंसारी बेचा करते थे। बाद में बेचनेवालों पर राजकीय प्रशासन द्वारा नियंत्रण होने लगा। 1618 ई में वहाँ कालेज ऑव फिजिशियन्स ऐंड सर्जन्स द्वारा पहले भेषज संग्रह का प्रकाशन हुआ था। 1618 ई0 से 1851 ई0 तक लंदन फारमाकोपिया के 13 संस्करण निकले थे। १६९९ ई0 में एडिनबरा औषधकोश का प्रथम संस्करण छपा तथा 1807 ई0 में डबलिन औषधकोश छपा। इन तीनों औषधकोशों की औषधियों में पृथकता होने के कारण 1858 ई0 के मेडिकल कानून द्वारा जेनेरल औषध परिषद् ने ब्रिटिश फारमाकोपिया तैयार कराया, जो 1864 ई0 में पहले पहल प्रकाशित हुआ और तब से समय समय पर नए नए आविष्कारों को लेकर पुस्तक के संशोधन द्वारा नए संस्करण निकलते रहे हैं। अब प्राय: सभी देशों के अपने अपने ओषधकोश बन गए हैं। अंतरराष्ट्रीय औषधकोश अभी तक नहीं बन पाया है।


title: मान्य औषधकोश

text: भारतीय शासन द्वारा स्थापित नैशनल फार्मूलरी कमिटी ने 'नैशनल फार्मूलरी ऑव इंडिया' नामक एक ग्रंथ अंग्रेजी में तैयार किया, जिसमें लगभग सब ओषधि द्रव्यों का वर्णन और उनसे बनने वाले नुस्खे दिए हैं। यह 1960 ई0 में स्वास्थ्य मंत्रालय, केंद्रीय सरकार, नई दिल्ली द्वारा प्रकाशित हो गया। ब्रिटिश फारमाकोपिया के आधार पर हिंदी में 'पाश्चात्य द्रव्य-गुण-विज्ञान' पर एक पुस्तक डॉ॰ रामसुशील सिंह द्वार लिखी गई और मोतीलाल बनारसीदास वाराणसी द्वारा प्रकाशित हुई है।


title: मान्य औषधकोश

text: भारतीय भेषज संहिता (आई.पी.), जो कि दवाओं के मानकों की आधिकारिक पुस्तक है, के समय पर प्रकाशन से संबंधित मामलों से निपटने के लिए भारत सरकार ने भारतीय भेषज संहिता आयोग ( आई.पी.सी.) के रूप में एक अलग समर्पित, स्वायत्त संस्था का गठन किया। आई.पी. में ड्रग्स एंड कॉस्मेटिक्स एक्ट , 1940 के द्वितीय अनुसूची के मामले शामिल हैं, ताकि भारत में वितरित या विक्रय के लिए आयातित दवाओं की पहचान, शुद्धता और ताकत के मानकों को निर्धारित किया जा सके। आयोग का अधिदेश (mandate) भेषजसंहिता (आई.पी.) और भारतीय राष्ट्रीय फॉर्मूलेरी (एन.एफ.आई.) के संशोधन और प्रकाशन जैसे कार्यों को सदैव नियमित रूप से करने के अलावा, हितधारकों को भारतीय भेषजसंहिता संदर्भ पदार्थ (आई.पी.आर.एस.) और फार्माकोपियियल मुद्दों पर प्रशिक्षण प्रदान करना है।


title: मान्य औषधकोश

text: भारतीय भेषज-संहिता आयोग 1 जनवरी, 2009 से एक स्वायत्त निकाय के रूप में पूरी तरह से परिचालित हो गया है। यह स्वास्थ्य और परिवार कल्याण मंत्रालय के प्रशासनिक नियंत्रण के तहत विशिष्ट बजटीय आवंटन के साथ केंद्र सरकार द्वारा पूरी तरह से वित्तपोषित है। स्वास्थ्य और परिवार कल्याण मंत्रालय के सचिव इस आयोग के अध्यक्ष हैं एवं वैज्ञानिक-मंडल के अध्यक्ष, इसके सह-अध्यक्ष हैं। सचिव-सह-वैज्ञानिक निदेशक इस आयोग के मुख्य वैज्ञानिक और कार्यकारी अधिकारी हैं।


title: अमर अकबर अ‍ॅन्थनी

text: अमर अकबर अ‍ॅन्थनी 1977 में बनी हिन्दी भाषा की एक्शन हास्य फिल्म है। यह मनमोहन देसाई द्वारा निर्देशित और निर्मित है। फिल्म में विनोद खन्ना, अमिताभ बच्चन और ऋषि कपूर मुख्य भूमिका निभाते हैं और इनके विपरीत क्रमशः शबाना आज़मी, परवीन बॉबी और नीतू सिंह हैं। कहानी बचपन में अलग हुए तीन भाइयों पर केन्द्रित है जिन्हें विभिन्न धर्मों के तीन परिवारों - हिन्दू, मुस्लिम और ईसाई द्वारा अपनाया जाता है। एक पुलिसकर्मी बनता है, दूसरा गायक और तीसरा देसी शराब बार का मालिक होता है।


title: अमर अकबर अ‍ॅन्थनी

text: संगीत को लक्ष्मीकांत-प्यारेलाल द्वारा रचित किया गया था और गीत आनंद बख्शी द्वारा लिखे गए थे। यह फिल्म 27 मई 1977 को रिलीज हुई थी और साल की सबसे ज्यादा कमाई करने वाली भारतीय फिल्म बन गई। धार्मिक सहिष्णुता के बारे में यह फिल्म बॉलीवुड मसाला फिल्मों में एक ऐतिहासिक फिल्म बन गई। इसका लोक संस्कृति पर स्थायी प्रभाव पड़ा। इसने सर्वश्रेष्ठ अभिनेता, सर्वश्रेष्ठ संगीत निर्देशक और सर्वश्रेष्ठ संपादन सहित 25वें फिल्मफेयर पुरस्कारों में कई पुरस्कार जीते।


title: अमर अकबर अ‍ॅन्थनी

text: किशनलाल (प्राण) कई सालों के बाद जेल से छूटता है। कई साल पहले वो रोबर्ट (जीवन) के यहाँ गाड़ी चलाने का काम करता था, पर एक दिन रोबर्ट किसी को गाड़ी से उड़ा देता है और वो किशन से गुनाह अपने सर लेने को कहता है और बदले में उसके परिवार की देखरेख करने का वचन देता है। लेकिन जब किशनलाल जेल से छूटकर आता है तो उसे पता चलता है कि उसकी पत्नी, भारती (निरूपा रॉय) और उसके तीन बच्चों का बहुत बुरा हाल है। वो रोबर्ट से मदद मांगने जाता है, पर वो उसे बेइज्जत कर अपने आदमियों को उसे मारने का आदेश दे देता है। किसी तरह किशन वहाँ से कार लेकर निकल जाता है, उस कार में सोना भरा हुआ होता है।


title: अमर अकबर अ‍ॅन्थनी

text: किशनलाल जब अपने घर आता है तो उसे अपनी बीवी नहीं, बल्कि ख़ुदकुशी का जिक्र किया एक कागज दिखता है। वो 15 अगस्त के दिन जब गुंडे उसका पीछा करते हैं, तब वो अपने तीन बच्चों को महात्मा गांधी के मूर्ति के पास रख कर गुंडों को अपने ओर ले जाता है। उसकी गाड़ी की टक्कर हो जाती है और पुलिस के अनुसार किशनलाल अब मर चुका है। हालांकि अब तक वो जीवित है, लेकिन उसके आने से पहले ही उसके बच्चों को तीन अलग अलग लोग गोद ले लेते हैं। वहीं भारती ख़ुदकुशी करने की कोशिश करती है, वो नाकाम रहती है और अपनी आँखों की रोशनी खो बैठती है।


title: अमर अकबर अ‍ॅन्थनी

text: उन तीनों बच्चों में से सबसे बड़ा बेटा, अमर खन्ना (विनोद खन्ना) अब पुलिस अफसर बन चुका है। उनका दूसरा बेटा अ‍ॅन्थनी गोंजाल्विस (अमिताभ बच्चन) शराब का व्यापारी है, और सबसे छोटा बेटा, अकबर इलाहाबादी (ऋषि कपूर) कव्वाली गायक है। वे तीनों एक दिन सड़क दुर्घटना में घायल एक औरत की जान बचाने के लिए खून देते हैं। वे तीनों इस बात से अनजान रहते हैं कि वो उनकी माँ, भारती है, जो फूल बेचने का काम करती है।


title: अमर अकबर अ‍ॅन्थनी

text: अकबर को एक डॉक्टर सलमा अली (नीतू सिंह) से प्यार हो जाता है। पर उसके पिता, तैयब अली को अकबर बिलकुल भी पसंद नहीं आता है। लेकिन एक बार घर में आग लगने पर वो उन लोगों को घर की आग से बचा लेता है, और इस घटना के बाद से वो उसे पसंद करने लगता है। अमर को लक्ष्मी (शबाना आज़मी) से प्यार हो जाता है, जो अपनी सौतेली माँ के अत्याचारों की शिकार होती है। अमर उसके सौतेली माँ को गिरफ्तार कर उसकी दादी और उसे घर में वापस ले आता है। अ‍ॅन्थनी को जैनी (परवीन बॉबी) से प्यार हो जाता है, जो लंदन से भारत आई है।


title: अमर अकबर अ‍ॅन्थनी

text: भारती को आँखों की रोशनी चमत्कारिक ढंग से मिल जाती है और वो अकबर को अपने सबसे छोटे बेटे के रूप में पहचान लेती है। रोबर्ट, जेनी का अपहरण कर लेता है, वहीं लक्ष्मी को भी रोबर्ट के लिए काम करने वाला उसका भाई, रंजीत अपहरण कर ले जाता है। रोबर्ट से बदला लेने से पहले किशनलाल और भारती के साथ साथ वे तीनों भाई भी मिल जाते हैं। अमर, अकबर और अ‍ॅन्थनी तीनों मिल कर अलग अलग हुलिये में रोबर्ट के अड्डे में सलमा के साथ कदम रखते हैं। जैनी और लक्ष्मी को सलमा छुड़ा लेती है। वहीं रोबर्ट और उसके गुंडों को तीनों भाई मार कर पुलिस के हवाले कर देते हैं। अपने पुराने अपराधों के कारण किशनलाल को फिर से सजा हो जाती है, पर वो भारती से कहता है कि अब उसके तीनों बच्चे एक हो चुके हैं और यही महत्व रखता है। इसी के साथ कहानी समाप्त हो जाती है।


title: जानवर (1965 फिल्म)

text: जानवर एक भारतीय हिन्दी फिल्म है, जिसका निर्माण हरदीप ने और निर्देशन का काम बप्पी सोनी ने किया था। इस फिल्म में शम्मी कपूर, राजेंदरनाथ, राजश्री और असित सेन हैं। इस फिल्म को सिनेमाघरों में 1 जनवरी 1965 को दिखाया गया था।


title: जानवर (1965 फिल्म)

text: श्रीवास्तव बहुत अमीर होता है, जो अपनी बीवी और दो बच्चों, महेंद्र और सुंदर के साथ रहता है। वो अपने दोनों बच्चों की शादी अपने ही जैसे किसी अमीर खानदान की लड़कियों से कराने की सोचता है। जबकि महेंद्र को सीमा नाम की एक गरीब लड़की से प्यार हो जाता है, जो अपनी सौतेली माँ के साथ रहती है। सीमा के गरीब होने के कारण उसका परिवार उसे बहू के रूप में स्वीकार नहीं करता, और कोई भी हल न निकल पाने की वजह से महेंद्र शराब पीने लगता है और कोठे में बहार नाम की वैश्या के साथ रहने लगता है।


title: जानवर (1965 फिल्म)

text: वहीं श्रीनगर में अपनी छुट्टियाँ बिताते हुए सुंदर की मुलाक़ात सपना से होती है। सपना भी एक गरीब परिवार से होती है। दोनों एक दूसरे से प्यार करने लगते हैं। छुट्टियों के खत्म होने के बाद सुंदर अपने घर आ जाता है और घर में आने के बाद उसे पता चलता है कि उसकी भाभी को घर से बेइज्जत कर के निकाल दिया गया है। वो अपनी भाभी से मिलता है और बात करते हुए ही फोन आता है, जिसमें उसका मैनेजर उसे उसके भाई के मिलने की बात बताता है। मैनेजर उसे कोठे तक ले जाता है, और सुन्दर अपने भाई का हाल देख कर हैरान रह जाता है। वो उसे समझाने की कोशिश करता है कि वो सही नहीं कर रहा है, पर उसका भाई उसकी एक भी नहीं सुनता है।


title: जानवर (1965 फिल्म)

text: जब सुन्दर कोठे से बाहर निकल कर भाभी के पास आने के लिए निकलता है तभी सपना उसे टैक्सी में बैठते हुए देख लेती है, वो उसे आवाज भी देती है पर सुन्दर नहीं सुनता है। इसी बीच एक और गाड़ी सपना को ठोक देता है। सपना को अस्पताल ले जाया जाता है।


title: जानवर (1965 फिल्म)

text: वहीं सुन्दर अपनी भाभी से मिलता है और ये बात बता ही रहा होता है कि वो बेहोश हो जाती है। सुन्दर उसे उसी अस्पताल में लाता है, जिस अस्पताल में सपना भर्ती है। सपना को उसके खराब सेहत को देखते हुए बोलने से भी मना किए रहता है। तभी वहाँ सुन्दर अपनी भाभी के साथ आता है और डॉक्टर उन्हें बधाई देता है कि वो बाप बनने वाला है। ये बात सपना सुन लेती है।


title: जानवर (1965 फिल्म)

text: सुन्दर अपने भैया और भाभी को एक करने के लिए उस वैश्या के कोठे में हुलिया बदल कर जाता है। वहाँ वो उसे पैसों का लालच देता है और वो लालच में आ कर उसके लिए नाचने लगती है। इसी बीच महेन्द्र आ जाता है और इसके बाद महेन्द्र और उस वैश्या के बीच बहस हो जाती है और इसी बहस में वो बोल देती है कि इसने बहुत पैसे दिये थे। महेन्द्र को समझ आ जाता है कि उसने बहुत बड़ी गलती कर दी है। सुन्दर अपने असली हुलिये में आता है। इसके बाद सीमा और महेन्द्र वापस मिल जाते हैं।


title: जानवर (1965 फिल्म)

text: श्रीवास्तव अपने वर्षों पुराने नौकर के ऊपर गुस्सा होते हुए उसके खानदान को लेकर कई चीजें बोलता है और उसका नौकर भी गुस्से में आ कर उसे पचास साल पुरानी सच्चाई बताता है कि वो जिस खानदान का होने के कारण इतना अभिमान दिखा रहा है, वो उस खानदान का है ही नहीं, बल्कि उसे गोद लिया गया था। ये सच्चाई जान कर उसे दिल का दौरा पड़ जाता है, और जब उसे होश आता है तो उसका दिमाग ठिकाने आ जाता है।


title: जानवर (1965 फिल्म)

text: वो महेन्द्र की बीवी को अपनी बहू के रूप में स्वीकार कर लेता है और सुन्दर को बताता है कि सपना जीवित है और उसने एक पत्र भी लिखा था। सुन्दर ये बात जान कर सपना को लेने दौड़ पड़ता है।


title: जानवर (1965 फिल्म)

text: अस्पताल में जाने के बाद वहाँ के डॉक्टर से उसे पता चलता है कि जिस दिन वो अपनी भाभी को वहाँ लाया था उस दिन सपना भी वहीं थी, और सपना को गलतफहमी हो गई थी कि वो उसकी भाभी नहीं, बल्कि बीवी है और सुन्दर पिता बनने वाला है। उसे ये भी पता चलता है कि वो विमान से हमेशा के लिए देश छोड़ कर जाने वाली है।


title: जानवर (1965 फिल्म)

text: सुन्दर टैक्सी से हवाई अड्डे की ओर जाने लगता है। बीच रास्ते में तेजी से गाड़ी चलाने के कारण पुलिस अफसर उस टैक्सी को रोक लेता है। जब सुन्दर अपनी बात उसे बताता है तो वो उसे फोन करने बोलता है। वो हवाई अड्डे में फोन लगा कर सपना को बुलवाने बोलता है और उसे फोन पर ही सारी गलतफहमियों के बारे में बता देता है। पर सपना कोई जवाब दिये बिना ही फोन रख देती है। जैसे-तैसे सुन्दर हवाई अड्डे आता है, पर तब तक विमान उड़ चुका होता है, पर सपना वहीं रहती है और उन दोनों के मिलते साथ कहानी समाप्त हो जाती है।


title: वर्ल्ड ट्रेड सेंटर

text: वर्ल्ड ट्रेड सेंटर न्यू यॉर्क के मैनहैटन में बने दो टावर रूपी इमारतों का जोड़ा था, जिसे आतंकवादी संगठन अल कायदा से जुड़े आतंकवादियों ने ११ सितंबर, २००१ को नष्ट कर दिया था।


title: वर्ल्ड ट्रेड सेंटर

text: मूल वर्ल्ड ट्रेड सेंटर निचले मैनहट्टन, न्यूयॉर्क सिटी, संयुक्त राज्य अमेरिका में मील का पत्थर जुड़वां टावरों की विशेषता सात इमारतों के साथ एक जटिल था। जटिल 4 अप्रैल 1973 को खोला और 11 सितंबर के हमलों के दौरान 2001 में नष्ट कर दिया था। पांच नए गगनचुंबी इमारतों और हमलों के हताहतों की संख्या के लिए एक स्मारक के साथ साइट पुनर्निर्माण किया जा रहा है। सितम्बर 2011 के रूप में, केवल एक गगनचुंबी इमारत चार से अधिक 2020 से पहले पूरा होने की उम्मीद के साथ पूरा हो चुका है। एक छठे टॉवर अभी भी पुष्टि का इंतजार कर रहा है बनाया जा. उनके पूरा होने के समय, मूल 1 और 2 के वर्ल्ड ट्रेड सेंटर दुनिया में सबसे लंबे इमारतों थे, एम्पायर स्टेट बिल्डिंग, मैनहट्टन में भी श्रेष्ठ है।


title: गिलोटिन

text: गिलोटिन अथवा ऊर्ध्वाधर कर्तरी ( , , ) शिरश्छेदन (सिर छेदकर) मृत्युदण्ड देने के लिए कर्त्तन यन्त्र है। फ्रांसीसी क्रांति के समय फ्रांस में इसका विशेष उपयोग हुआ और बहुत से लोगों इसके द्वारा का सिरोच्छेद करके मारा गया।


title: गिलोटिन

text: इस यंत्र नाम इसकें आविष्कारक डॉ गिलोटिन के नाम पर रखा गया है। यह दो खंभो के बीच लटकता आरे (गड़ांसा) वाला यंत्र है। जिस व्यक्ति का सिरोच्छेद करना होता था उसके गर्दन को गड़ासे के सीधे निचे रखा जाता है। उंचाई से एक भारी चीज आकर गड़ासे के ऊपर टक्कर मारती है जिससे व्यक्ति का सिर तुरन्त कटकर अलग हो जाता है और एक टोकरी में गिर जाता है।


title: मानवनुमा

text: मानवनुमा या होमिनिड, जिन्हें वनमानुष भी कहते हैं, एक ऐसे प्राणी परिवार का नाम है जिनमें कपि (एप्स) परिवार की वे सारी नस्लें शामिल हैं जो मनुष्य हों या मनुष्य जैसी हों। इनमें मनुष्य, चिम्पान्ज़ी, गोरिल्ला और ओरन्गउटान के वंश (या जॅनॅरा) आते हैं। कुछ ऐसी भी मानवनुमा नस्लें हैं जो विलुप्त हो चुकी हैं, जैसे की आस्ट्रेलोपिथिक्स।


title: चैल, हिमाचल प्रदेश

text: चैल (Chail) भारत के हिमाचल प्रदेश राज्य के सोलन ज़िले में स्थित एक हिल स्टेशन है। यह शिमला से और सोलन से की दूरी पर स्थित है। चैल अपने प्राकृतिक सौंदर्य के लिए जाना जाता है। चैल पैलेस (महल) अपनी वास्तुकला के लिए प्रख्यात है। यहाँ के महल को एंग्लो-नेपाली युद्ध में पूर्व सहायता के लिए अंग्रेज़ों द्वारा उन्हें आवंटित भूमि पर ब्रिटिश राज काल में पटियाला के महाराजा द्वारा समर रिट्रीट (ग्रीष्मकालीन निवास) के रूप में बनाया गया था। यहाँ एक क्रिकेट मैदान और पोलो मैदान हैं, जो 2,444 मीटर की ऊंचाई पर है, और इतिहास में पटियाला के पूर्ववर्ती शाही परिवार के स्वामित्व में था। यह "विश्व का सबसे ऊंचा क्रिकेट मैदान" है।


title: चैल, हिमाचल प्रदेश

text: चैल में हाइकर्स भी भ्रमण पर आते हैं, क्योंकि यह निचले हिमालय के अद्भुत दृश्य प्रस्तुत करता है। सोलन के जुंगा, कुफरी और अश्वनी खड्ड यहाँ के अच्छे ट्रेकिंग पॉइंट हैं। यहां कई इको कैंप आयोजित किए जाते हैं। शिविरार्थियों और हाइकर्स के लिए कई शिविर स्थल हैं, इसलिए उत्साही लोगों के लिए गतिविधि के बाद चैल में शिविर लगाना सबसे अधिक पसंद किया जाता है।


title: चैल, हिमाचल प्रदेश

text: 1891 में, पटियाला के राजिन्दर सिंह की लॉर्ड किचनर से अनबन हो गई। परिणामवश उसने उनके भारत की (तत्कालीन) ग्रीष्मकालीन राजधानी शिमला में प्रवेश पर प्रतिबंध लगा दिया। महाराजा इससे क्रोधित हुए, और उन्होंने स्वयं के लिए एक नया समर रिट्रीट बनाने का इरादा किया। इसलिए उन्होंने अपनी आवश्यकता-अनुसार जगह (चैल) का पुनर्निर्माण किया। भारतीय संघ में प्रवेश के बाद, पटियाला के महाराजा ने अपनी अधिकांश इमारतों को चैल मिलिट्री स्कूल और भारत सरकार को दान कर दिया।


title: चैल, हिमाचल प्रदेश

text: चैल 2,250 मीटर की ऊंचाई पर स्थित है। यह स्थान चीड़ और विशाल देवदार के जंगलों से घिरा हुआ है। शिमला, सोलन और कसौली को रात में भी यहाँ से देखा जा सकता है। चैल सर्दियों में सुखद और सर्दियों में ठंडा होता है। औसत वार्षिक वर्षा लगभग 150 मिमी होती है।


title: विषकन्या

text: लोक कथाओं एवं वैदिक ग्रंथों के अनुसार प्राचीन युग में विषकन्या का प्रयोग राजा अपने शत्रु का छलपूर्वक अन्त करने के लिए किया करते थे। इसकी प्रक्रिया में किसी रूपवती बालिका को बचपन से ही विष की अल्प मात्रा देकर पाला जाता था और विषैले वृक्ष तथा विषैले प्राणियों के सम्पर्क से उसको अभ्यस्त किया जाता था। इसके अतिरिक्त उसको संगीत और नृत्य की भी शिक्षा दी जाती थी, एवं सब प्रकार की छल विधियाँ सिखाई जाती थीं। अवसर आने पर इस विषकन्या को युक्ति और छल के साथ शत्रु के पास भेज दिया जाता था। इसका श्वास तो विषमय होता ही था, परन्तु यह मुख में भी विष रखती थी, जिससे संभोग करनेवाला पुरुष रोगी होकर मर जाता था।


title: जुहू बीच

text: जुहू बीच मुंबई में स्थित एक प्रमुख सागर तट हैं। यह बीच मुंबई का एक मुख्य पर्यटन स्थल होने के साथ ही फिल्म निर्माताओं की विशेष पसंद हैं। इस सागर तट को कई हिंदी एवं अन्य भाषाओं की फिल्मो में दिखाया गया हैं। जुहू बीच के साथ जुहू चौपाटी भी काफी प्रसिद्ध है।


title: मस्क़त

text: मस्क़त ओमान की राजधानी ही नहीं बल्कि यहाँ का सबसे बड़ा शहर भी है। यह शहर आधुनिकता तथा परंपरा का अदभूत संगम है। यहां एक ओर जहां आधुनिक इमारतों को देखा जा सकता है, वहीं ऐतिहासिक स्‍थलों की भी यहां भरमार है। इस कारण यह शहर हमेशा पर्यटकों के आकर्षण के केंद्र में रहता है। अल जलाली किला तथा अल मिरानी किला, भव्‍य मस्जिद, मुतराह सोक, कसर अल अलाम रॉयल पैलेस, वेट अज-जुबैर म्‍यूजियम, कुर्रम नेशनल पार्क आदि यहां के प्रमुख दर्शनीय स्‍थल हैं।


title: मस्क़त

text: यह दोनों किला कसर अल अलाम स्‍ट्रीट में स्थित है। इन किलों का निर्माण पहाड़ी चट्टानों से 1580 ई. में किया गया था। पुर्तगालियों के शासनकाल में इन किलों का उपयोग कारागार के रूप में होता था। वर्तमान में इन किलों को म्‍यूजियम में बदल दिया गया है।


title: मस्क़त

text: यह विश्‍व का तीसरा सबसे बड़ा मस्जिद है। इस मस्जिद परिसर में गैर-मुस्लिमों को भी प्रवेश की अनुमति है। लेकिन स्त्रियों को इस मस्जिद में घूमने के समय सर ढंक कर रखना पड़ता है। इसी मस्जिद में विश्‍व का सबसे बड़ा हस्‍तनिर्मित पर्शियन कॉरपेट भी है।


title: मस्क़त

text: यह एक बाजार है। कभी इस बाजार को खाड़ी क्षेत्र का सबसे बढि़या बाजार माना जाता था। इस बाजार में मछली, आभूषण, ओमानी हस्‍तशिल्‍प, ओमानी भोजन सभी कुछ मिलता है। कई दुकानों में क्रेडिट कार्ड से भी मूल्‍य स्‍वीकार्य किया जाता है।


title: मस्क़त

text: यह ओमान के सुल्‍तान का कार्यालय है। यह भवन एक प्राकृतिक बंदरगाह के तट पर बना हुआ है। इस भवन की रक्षा के लिए दो किलों का निर्माण किया गया था। ये किले हैं मिरानी और जिलानी। पर्यटकों को इस भवन में प्रवेश की अनुमति नहीं है। लेकिन पर्यटक बाहर से इस भवन की तस्‍वीर खींच सकते हैं।


title: मस्क़त

text: इस म्‍यूजियम में ओमान के सामाजिक इतिहास को प्रदर्शित किया गया है। इसके अलावा यहां ओमान के परंपरागत हस्‍तशिल्‍पों को भी देखा जा सकता है।


title: मस्क़त

text: यह ओमान का सबसे बड़ा पार्क है। इस पार्क में पर्यटक एक मानव निर्मित झरना, झील, मनोरंजन पार्क है। यहां आने वाले पर्यटक इस पार्क को देखना कभी नहीं भूलते हैं।


title: मस्क़त

text: इन सबके अलावा यहां रियाम पार्क, नसीम गार्डेन, कालबुह पार्क, नेशनल म्‍यूजियम, नेचुरल हिस्‍ट्री म्‍यूजियम, ओमानी फ्रेंच म्‍यूजियम भी देखा जा सकता है।


title: मस्क़त

text: मस्क़त जाने के लिए सबसे सुगम रास्‍ता वायु मार्ग है। मस्क़त में मस्क़त अन्तर्राष्ट्रीय विमानक्षेत्र है। यह हवाई अड्डा विश्‍व के प्रमुख देशों से वायु मार्ग द्वारा जुड़ा हुआ है।


title: आनन्द रामायण

text: आनंद रामायण प्रभु श्रीराम के द्वारा रावण का वध तथा भगवान श्री रामचंद्र के उत्तर लीलाचरित्र का वर्णन करती हैं जिसके लेखक महर्षि वाल्मीकि जी हैं।


title: मोनाज़ाइट

text: मोनाज़ाइट (Monazite) एक लाल-ख़ाकी रंग का फास्फेट खनिज है जिसमें दुर्लभ मृदा तत्व (रेर अर्थ एलिमेन्ट) पाये जाते हैं। यह अक्सर छोटे क्रिस्टलों में पाया जाता है जो किसी रेत, मिट्टी या अन्य पत्थरों के बीछ बिखरे हुये होते हैं। मोनाज़ाइट थोरियम, लैन्थनम और सीरियम तत्वों को उपलब्ध करने के लिये महत्वपूर्ण खनिज हैं। इसमें कुछ मात्रा में युरेनियम भी मौजूद होता है। थोरियम और युरेनियम बहुत रेडियोधर्मी (रेडियोऐक्टिव) हैं और उनके अल्फा क्षय से मोनाज़ाइट में हीलियम गैस भी पैदा हो जाती है जो मोनाज़ाइट को गरम कर के निकाली जा सकती है। मोनाज़ाइट-युक्त रेत भारत, माडागास्कर व दक्षिण अफ़्रीका में बहुत मात्रा में पाई जाती है।


title: बारामूला

text: बारामूला, जिसे कश्मीरी भाषा में वरमूल कहते हैं, भारत के जम्मू और कश्मीर राज्य का एक शहर है। यह बारामूला ज़िले में स्थित है और उस ज़िले का मुख्यालय है। इसका प्राचीन नाम वराहमूल था। भारत के विभाजन से पहले कश्मीर घाटी में दाख़िल होने का प्रमुख मार्ग यहीं से होकर जाता था और इस कारण से इसे कश्मीर का द्वार भी कहा जाता है। बारामूला झेलम नदी के किनारे बसा हुआ है, जिसे स्थानीय रूप से नदी के संस्कृत नाम (वितस्ता नदी) के अनुसरण में कश्मीरी में "व्यथ नदी" कहा जाता है।


title: बारामूला

text: "बारामूला" नाम संस्कृत के "वराहमूल" से उत्पन्न हुआ है और आज भी कश्मीरी भाषा में "वरमूल" कहलाता है। "वराह" का अर्थ (जंगली) सूअर होता है और "मूल" का अर्थ उसका पैना दांत है। मान्यता है कि कश्मीर घाटी आदिकाल में एक सतिसर (या सतिसरस) नामक झील के नीचे डूबी हुई थी, जिसमें जलोद्भव नामक जल-राक्षस रहकर भय फैलाता था। भगवान विष्णु ने एक भीमकाय वराह का रूप धारण कर के आधुनिक बारामूला के पास झील को घरेने वाले पहाड़ों पर अपने लम्बे दाँत से प्रहार करा। इस से बनने वाली दरार से झील का पानी बह गया और कश्मीर वादी उभर आई और वास-योग्य बन गई।


title: बारामूला

text: जम्मू और कश्मीर पर्यटन विकास कॉर्पोरेशन ने बारामूला से ५ किमी दूर उड़ी जाने वाले मार्ग पर झेलम नदी के बीच के एक द्वीप पर एक ईको-पार्क (पर्यावरणीय उद्यान) बनाया है। इसमें पर्वतों की पृष्ठभूमि के सामने हरे-भरे उद्यान रखे गए हैं जिनमें कुछ लकड़ी के सुंदर कुटीर बने हुए हैं। यह बारामूला का एक बड़ा आकर्षण बन गया है और स्थानीय लोगों के लिए भी गरमियों में टहलने के लिए लोकप्रिय है। इसे आगे भी विस्तृत करने की योजनाएँ बनाई जा रही हैं।


title: बारामूला

text: पाकिस्तान के दक्षिण वज़ीरिस्तान क्षेत्र के पश्तून आदिवासियों ने राज्य पर आक्रमण करने के लिए कश्मीर पर हमला किया। वे 22 अक्टूबर 1947 को रावलपिंडी-मुरी-मुज़फ्फराबाद-बारामूला रोड पर चले गए। [५] [६] उन्हें असैनिक कपड़ों में पाकिस्तानी सैनिकों द्वारा सहायता प्रदान की गई। 24 अक्टूबर 1947 को मुज़फ़्फ़राबाद पर कब्ज़ा कर लिया गया और अगले दिन सैनिकों ने बारामुला पर कब्जा कर लिया। बारामूला के सत्रीना गांव, बडगाम के इचमा और अटना गांव को भारतीय सिखों ने आक्रमणकारियों से लड़ने के लिए चुना था।


title: बारामूला

text: बीजू पटनायक (बाद में ओडिशा के मुख्यमंत्री) ने उस सुबह श्रीनगर हवाई अड्डे पर उतरने वाले पहले विमान का संचालन किया। वह लेफ्टिनेंट कर्नल दीवान रंजीत राय के नेतृत्व में 1 सिख रेजिमेंट से 17 सैनिकों को लाया। पायलट ने यह सुनिश्चित करने के लिए दो बार हवाई पट्टी पर उड़ान भरी कि कोई हमलावर आसपास नहीं था। प्रधान मंत्री नेहरू के कार्यालय से निर्देश स्पष्ट थे: यदि हवाई अड्डे को दुश्मन ने अपने कब्जे में ले लिया, तो वे उतरने के लिए नहीं थे। एक पूर्ण चक्र लेते हुए, डीसी -3 ने जमीनी स्तर पर उड़ान भरी। सैनिकों ने विमान से भाग लिया और हवाई पट्टी को खाली पाया। हमलावर बारामूला में आपस में युद्ध बूटी बांटने में व्यस्त थे।


title: बारामूला

text: लेफ्टिनेंट कर्नल दीवान रंजीत राय अपनी छोटी पलटन के साथ तुरंत बारामूला की ओर बढ़े, जिससे कीप के मुहाने पर आदिवासी हमलावरों को रोकने की उम्मीद की जा रही थी, जो बारामूला से 5 किमी पूर्व एक विस्तृत घाटी में खुलता है। उसने अपने आदमियों का नेतृत्व किया और उसी दिन 27 अक्टूबर 1947 को गोली से घायल होकर मर गया, लेकिन हमलावरों को एक दिन की भी देरी हुई। अगले दिन जब अधिक भारतीय सैनिकों ने श्रीनगर में उड़ान भरी, तो उन्होंने हमलावरों को पीछे धकेलना शुरू कर दिया। [१४] 9 नवंबर 1947 को बारामुला से भारतीय सेना को हमलावरों (जो पाकिस्तानी नियमित रूप से शामिल हो गए थे और अच्छी तरह से घेर लिया गया था) को बेदखल करने में दो सप्ताह लग गए।


title: बारामूला

text: पाक वित्त मंत्रालय द्वारा जारी किए गए तीन लाख रुपये के विवाद पर हमलावरों और मेजर खुर्शीद अनवर के बीच तनातनी हो गई थी। शाल्टेंग-श्रीनगर के बाहरी इलाके में - निर्णायक लड़ाई 7-8 नवंबर 1947 की रात को लड़ी गई थी जिसमें भारतीय सैनिकों ने लगभग 600 लोगों को खो देने वाले आक्रमणकारियों पर करारी शिकस्त दी थी। पराजित सैनिक पीछे हट गए और कश्मीर घाटी से भाग गए। बारामुला और उरी को 8 नवंबर को भारतीय सेना के सिख लाइट इन्फैंट्री द्वारा फिर से कब्जा कर लिया गया था।


title: तत्त्व (शैव दर्शन)

text: शिवतत्व में शिवतत्व और (2) शक्तितत्व का अंतर्भाव है। परमशिव प्रकाशविमर्शमय है। इसी प्रकाशरूप को शिव और विमर्शरूप को शक्तितत्व कहते हैं। जैसा प्रारंभ में कहा जा चुका है, पूर्ण अकृत्रिम अहं (मैं) की स्फूर्ति को विमर्श कहते हैं। यही स्फूर्ति विश्व की सृष्टि, स्थिति और संहार के रूप में प्रकट होती है। बिना विमर्श या शक्ति के शिव को अपने प्रकाश का ज्ञान नहीं होता। शिव ही जब अंत:स्थित अर्थतत्व को बाहर करने के लिये उन्मुख होता है, शक्ति कहलाता है।


title: तत्त्व (शैव दर्शन)

text: सदाशिव शक्ति के द्वारा शिव की चेतना अहं और इदं में विभक्त हो जाती है। परंतु पहले अहमंश स्फुट रहता है और इदमंश अस्फुट रहता है। अहंता से आच्छादित अस्फुट इदमंश की अवस्था को सद्विद्या या शुद्धविद्यातत्व कहते हैं। इसमें क्रिया का प्राधान्य रहता है। शिव का परामर्श है "अहं"। सदाशिव तत्व का परामर्श है "अहमिदम्"। ईश्वरतत्व का परामर्श है "इदमहं"। शुद्धविद्यातत्व का परामर्श है "अहं इदं च"।


title: तत्त्व (शैव दर्शन)

text: (6) माया - यह अहं और इदं को पृथक् कर देती है। यहीं से भेद-बुद्धि प्रारंभ होती है। अहमंश पुरुष हो जाता है और इदमंश प्रकृति। माया की पाँच उपाधियाँ हैं- कला, विद्या, राग, काल और नियति। इन्हें "कंचुक" (आवरण) कहते हैं, क्योंकि ये पुरुष के स्वरूप को ढक देते है। इनके द्वारा पुरुष की शक्तियाँ संकुचित या परिमित हो जाती हैं। इन्हीं के कारण जीव परिमित प्रमाता कहलाता है। शांकर वेदांत और त्रिक्दर्शन की माया एक नहीं है। वेदांत में माया आगंतुक के रूप में है जिससे ईश्वरचैतन्य उपहित हो जाता है। इस दर्शन में माया शिव की स्वातंत्र्यशक्ति का ही विजृंभण मात्र है जिसके द्वारा वह अपने वैभव को अभिव्यक्त करता है।


title: तत्त्व (शैव दर्शन)

text: बन्ध आणव मल के कारण जीव बन्धन में पड़ता है। स्वातंत्र्य की हानि और स्वातंत्र्य के अज्ञान को आणव मल कहते हैं। माया के संसर्ग से उसमें मायीय मल भी आ जाता है। यही शरीर भुवनादि भिन्नता का कारण होता है। फल के लिये किए हुए धर्माधर्म कर्म और उसकी वासना से उत्पन्न हुए मल को कार्म मल कहते हैं। इन्हीं तीन मलों के कारण जीव बंधन में पड़ता है।


title: दिशा परमार

text: दिशा परमार (जन्म ११ नवंबर, १९९४) एक भारतीय अभिनेत्री और मॉडल है। उन्हे सबसे ज्याद स्टार प्लस की टेलीविजन श्रृंखला प्यार का दर्द है मीठा मीठा प्यारा प्यारा और ज़ी टीवी की टेलीविजन श्रृंखला वो अपना सा में नेतृत्व भुमिका निभाने के लिए जाना जाता है


title: दिशा परमार

text: परमार ने दिल्ली में कई प्रिंट और वाणिज्यिक विज्ञापनों में भुमिका निभायी।  उन्होंने अपना अध्ययन मध्य में ही छोड़ दिया क्योंकि उन्हें प्यार का दर्द है मीठा मीठा प्यारा प्यारा में पंखुरी की मुख्य भुमिका निभाने के लिए चयनित किया गया था।  उस समय उनकीं आयु केवल १७ वर्ष थी। उन्हें अपने सह-कलाकार नकुल मेहता के जोड़ीदार के रूप में काफी प्रशंसा प्राप्त हुई।  उन्होंने  धारावाहिक के साथ साथ विज्ञापनों में काम करना जारी रखा।


महात्मा ज्योतिबा फुले रुहेलखण्ड विश्वविद्यालय (अंग्रेजी: M. J. P. Rohilkhand University) की स्थापना 1975 में एक सम्बद्ध विश्वविद्यालय के रूप में की गयी थी। तत्कालीन आगरा विश्वविद्यालय इस क्षेत्र की साक्षरता दर में आवश्यकता के अनुरूप बृद्धि करने की सामर्थ्य नहीं रखता था अत: राष्ट्रीय साक्षरता दर के स्तर पर लाने की दृष्टि से इस विश्वविद्यालय की नींव रक्खी गयी। सन् 1985 में जब चार विभाग इसमें और बढाने पडे तब इसे आवासीय विश्वविद्यालय का दर्जा प्रदान किया गया। इसके बाद 1987 में तीन विभाग इसमें और बढ गये। अगस्त 1997 में महात्मा ज्योतिबा फुले के साथ जोडते हुए इसका नाम बदलकर एम०जे०पी० रुहेलखण्ड विश्वविद्यालय कर दिया गया। लगभग दो सौ छ्ह एकड में बना यह आवासीय विश्वविद्यालय बरेली शहर से थोडा हटकर बरेली-पीलीभीत मार्ग पर स्थित है।


title: एमा वॉटसन

text: एमा चारलॉट डुएरे वॉटसन (जन्म 15 अप्रैल 1990) एक ब्रिटिश अभिनेत्री है जो हैरी पॉटर फिल्म श्रृंखला की तीन स्टार भूमिकाओं में से एक, हरमाइन ग्रेनजर की भूमिका में उभर कर सामने आई। नौ वर्ष की उम्र में वॉटसन ने हरमाइन के रूप में अभिनय किया। इसके पहले वह सिर्फ स्कूल के नाटकों में अभिनय करती थी। 2001 से 2009 तक, उसने डैनियल रैडक्लिफ और रूपर्ट ग्रिन्ट के साथ छः "हैरी पॉटर" फिल्मों में अभिनय किया; वह अंतिम दो कड़ी: "हैरी पॉटर ऐंड द डेथली हैलोज़" के दोनों भागों के लिए वापस आएगी. "हैरी पॉटर" श्रृंखला में वॉटसन के काम ने उसे कई पुरस्कार और £ से भी अधिक राशि दिलवाए.


title: एमा वॉटसन

text: सन् 2007 में, वॉटसन ने दो गैर-"हैरी पॉटर" निर्माण में खुद को शामिल करने की घोषणा की, ये दो गैर-हैरी पॉटर निर्माण थे: "बैलेट शूज़" उपन्यास का टेलीविज़न रूपांतरण और एक एनिमेटेड फिल्म, "द टेल ऑफ़ डेस्परेऑक्स" . 26 दिसम्बर 2007 को 5.2 मिलियन दर्शकों के सामने "बैलेट शूज़" का प्रसारण किया गया और 2008 में केट डिकैमिलो के उपन्यास पर आधारित "द टेल ऑफ़ डेस्परेऑक्स" को रिलीज़ किया गया जिसने दुनिया भर में US $70 मिलियन डॉलर की कमाई की.


title: एमा वॉटसन

text: एमा वॉटसन का जन्म पेरिस में हुआ था। वह ब्रिटिश वकील जैकलिन लिज़बी और क्रिस वॉटसन की पुत्री है। वॉटसन की एक फ्रेंच दादी है और पांच वर्ष की उम्र तक वह पेरिस में रही. अपने माता-पिता के तलाक के बाद वह अपनी मां और छोटे भाई एलेक्स के साथ ऑक्सफोर्डशायर चली गई।


title: एमा वॉटसन

text: छः वर्ष की उम्र से ही वॉटसन एक अभिनेत्री बनना चाहती थी और कई सालों तक उसने स्टेजकोच थिएटर आर्ट्स की एक ऑक्सफोर्ड शाखा में प्रशिक्षण प्राप्त किया। यह एक अंशकालिक थिएटर स्कूल था जहां उसने संगीत, नृत्य और अभिनय सीखा. 10 वर्ष की उम्र तक उसने विभिन्न स्टेजकोच निर्माण और स्कूल प्ले में अभिनय किया था जिसमें "आर्थर: द यंग यर्स" और "द हैप्पी प्रिंस" भी शामिल थे लेकिन "हैरी पॉटर" श्रृंखला से पहले उसने कभी पेशे के तौर पर अभिनय नहीं किया था। 2007 में "पैरेड" के एक साक्षात्कार में उसने कहा, "मुझे फिल्म श्रृंखला के स्तर का पता नहीं था, अगर मुझे पता होता तो मैं पूरी तरह से अभिभूत हो गयी होती".


title: एमा वॉटसन

text: ब्रिटिश लेखिका जे. के. रॉलिंग की सबसे अधिक बिकने वाले उपन्यास के फिल्म रूपांतरण, "हैरी पॉटर ऐंड द फिलॉसफर्स स्टोन" (संयुक्त राज्य में "हैरी पॉटर ऐंड द सॉर्सरर्स स्टोन" के रूप में रिलीज़) की कास्टिंग 1999 में शुरू हुआ। हैरी पॉटर की मुख्य भूमिका और हैरी के सर्वश्रेष्ठ मित्रों, हरमाइन ग्रेनजर एवं रॉन वेसले की सह-भूमिका, कास्टिंग निर्देशकों के लिए बहुत मायने रखती थी। कास्टिंग कर्मियों ने वॉटसन को उसके ऑक्सफोर्ड थिएटर के एक शिक्षक के माध्यम से ढूंढ निकाला और निर्माता उसके आत्मविश्वास से बहुत प्रभावित हुए. आठ ऑडिशन (स्वर-परीक्षण) देने के बाद निर्माता डेविड हेमैन ने वॉटसन और साथी आवेदकों, डैनियल रैडक्लिफ और रूपर्ट ग्रिंट को बताया कि उन्हें क्रमशः हरमाइन, हैरी और रॉन की भूमिकाओं के लिए कास्ट किया जाएगा. रॉलिंग ने प्रथम स्क्रीन टेस्ट से ही वॉटसन का समर्थन किया।


title: एमा वॉटसन

text: 2001 में "हैरी पॉटर ऐंड द फिलॉसफर्स स्टोन" का रिलीज़, वॉटसन का पहला स्क्रीन प्रदर्शन था। इस फिल्म ने उद्घाटन वाले दिन की बिक्री और उद्घाटन वाले सप्ताहांत की कमाई का रिकॉर्ड तोड़ दिया और यह 2001 की सबसे अधिक कमाई कराने वाली फिल्म बनी. आलोचकों ने इन तीन मुख्य कलाकारों के प्रदर्शन की सराहना की. इन तीनों में विशेष रूप से वॉटसन की अलग से प्रशंसा की गई। "द डेली टेलीग्राफ" ने उसके प्रदर्शन को "सराहनीय" कहा और IGN ने कहा कि वह "शो में छा गई". द "फिलॉसफर्स स्टोन" में प्रदर्शन के लिए वॉटसन को पांच पुरस्कारों के लिए नामांकित किया गया। उसने मुख्य युवा अभिनेत्री के लिए यंग आर्टिस्ट अवार्ड भी जीता.


title: एमा वॉटसन

text: एक वर्ष बाद, वॉटसन ने श्रृंखला की दूसरी कड़ी, "हैरी पॉटर ऐंड द चैम्बर ऑफ़ सीक्रेट्स" में हरमाइन के रूप में फिर से अभिनय किया। हालांकि फिल्म की मिश्रित समीक्षा की गई लेकिन समीक्षक प्रमुख अभिनेताओं के प्रदर्शन के प्रति सकारात्मक थे। "लॉस एंजिल्स टाइम्स" ने कहा कि वॉटसन और उसके साथी कलाकार फिल्मों में परिपक्व हो गए हैं जबकि वॉटसन के सर्वाधिक लोकप्रिय चरित्र को नीचे दर्जे का काम दिए जाने की वजह से "द टाइम्स" ने निर्देशक क्रिस कोलम्बस की आलोचना की. वॉटसन को अपने अभिनय के लिए जर्मन मैगज़ीन "ब्रैवो" की तरफ से एक ओट्टो अवार्ड भी प्राप्त हुआ।


title: एमा वॉटसन

text: 2004 में "हैरी पॉटर ऐंड द प्रिज़नर ऑफ़ अजकाबैन" को रिलीज़ किया गया। अपने चरित्र को "करिश्माई" और "निभाई गई एक शानदार भूमिका" कहते हुए वॉटसन हरमाइन की और अधिक मुखर भूमिका से बहुत खुश थी। हालांकि आलोचकों ने 'वूडेन' (लकड़ी का) का लेबल लगाते हुए रैडक्लिफ के प्रदर्शन की आलोचना की लेकिन वॉटसन की प्रशंसा की. "द न्यूयॉर्क टाइम्स" ने उसके प्रदर्शन की सराहना की और कहा कि "श्री रैडक्लिफ की कमी को संयोगवश सुश्री वॉटसन की तीव्र अधीरता ने पूरा कर दिया है। हैरी अपनी विस्तारित जादूगरी दक्षता का दिखावा कर सकता है।.. लेकिन हरमाइन ... ड्रैको मॉलफॉय के नाक पर एक जोरदार गैर-जादुई प्रहार करके उच्च प्रशंसा अर्जित करती है। हालांकि "प्रिज़नर ऑफ़ अजकाबैन", अप्रैल 2009 तक की न्यूनतम-कमाई वाली "हैरी पॉटर" फिल्म रही है लेकिन वॉटसन को अपने व्यक्तिगत प्रदर्शन के लिए दो ओट्टो अवार्ड्स और "टोटल फिल्म" की तरफ से वर्ष के बाल कलाकार का पुरस्कार प्राप्त हुआ।


title: एमा वॉटसन

text: "हैरी पॉटर ऐंड द गॉब्लेट ऑफ़ फायर" (2005) के साथ वॉटसन और "हैरी पॉटर" फिल्म श्रृंखला दोनों ने नए कीर्तिमान स्थापित किए. फिल्म ने एक "हैरी पॉटर" उद्घाटन सप्ताहांत, US में एक गैर-मई उद्घाटन सप्ताहांत और UK में एक उद्घाटन सप्ताहांत के लिए रिकॉर्ड कायम किए. आलोचकों ने वॉटसन और उसके किशोर सह-कलाकारों की बढ़ती परिपक्वता की प्रशंसा की. "द न्यूयॉर्क टाइम्स" ने उसके प्रदर्शन को "टचिंगली अर्नेस्ट" (हृदयवेदक रूप से उत्साही) कहा. जब वे परिपक्व हुए तो उन तीन मुख्य पात्रों के बीच के तनाव की वजह से फिल्म में वॉटसन को लेकर कई अफवाहें फैली. उसने कहा, "मुझे सभी बहस अच्छी लगी... मुझे लगता है कि यह बहुत ज्यादा वास्तविक है कि वे बहस करते और यह भी कि कुछ समस्या होती." "गॉब्लेट ऑफ़ फायर" के लिए तीन पुरस्कारों के लिए नामांकित वॉटसन ने एक कांस्य ओट्टो अवार्ड जीता. बाद में उसी वर्ष, वॉटसन "टीन वॉग" के कवर पर दिखलाई देने वाली सबसे कम उम्र की व्यक्ति बनी. अगस्त 2009 में वह फिर से दिखलाई दी. 2006 में महारानी एलिजाबेथ II के 80वें जन्मदिन के अवसर पर "हैरी पॉटर" के एक विशेष छोटे प्रकरण, "द क्वींस हैंडबैग" में वॉटसन ने हरमाइन की भूमिका निभाई.


title: एमा वॉटसन

text: 2007 में "हैरी पॉटर" फ़्रैन्चाइज़ की पांचवीं फिल्म "हैरी पॉटर ऐंड द ऑर्डर ऑफ़ द फोएनिक्स" को रिलीज़ किया गया। फिल्म को एक बहुत बड़ी वित्तीय सफलता मिली जब इसने विश्व्यापी उद्घाटन-सप्ताहांत में $332.7 मिलियन की कमाई का रिकॉर्ड कायम किया। वॉटसन को सर्वश्रेष्ठ महिला प्रदर्शन के लिए अभिषेकात्मक नेशनल मूवी अवार्ड मिला. क्रमबद्ध श्रृंखला और अभिनेत्री की प्रसिद्धि के रूप में, वॉटसन और साथी "हैरी पॉटर" के साथ-साथ सह-कलाकार डैनियल रैडक्लिफ और रूपर्ट ग्रिन्ट ने 9 जुलाई 2007 को ग्रौमैंस चाइनीज़ थिएटर के सामने अपने हाथ, पैर और छड़ी अर्थात् अपने अभिनय की छाप छोड़ी.


title: एमा वॉटसन

text: "आर्डर ऑफ़ द फोएनिक्स" की सफलता के बावजूद, "हैरी पॉटर" फ़्रैन्चाइज़ का भविष्य संदेह में घिर गया क्योंकि तीनों मुख्य कलाकारों को अंतिम दो प्रकरण के लिए अपनी-अपनी भूमिकाओं को निभाते रहने के लिए हस्ताक्षर करने में संकोच हो रहा था। अंततः 2 मार्च 2007 को रैडक्लिफ ने अंतिम फिल्मों के लिए हस्ताक्षर कर दिया लेकिन वॉटसन को अभी भी संकोच हो रहा था। उसने बताया कि यह एक महत्वपूर्ण निर्णय है क्योंकि इस भूमिका के लिए इन फिल्मों में और चार वर्ष की प्रतिबद्धता थी लेकिन अंत में 23 मार्च 2007 को उसने इस भूमिका के लिए हस्ताक्षर करते हुए स्वीकार किया कि वह "हरमाइन [की भूमिका] को कभी नहीं छोड़ सकती". अंतिम फिल्मों की प्रतिबद्धता के बदले वॉटसन के वेतन को दोगुना करके £2 मिलियन प्रति फिल्म कर दिया गया। उसने निष्कर्ष निकालते हुए कहा कि "अंत में, इस बढ़ोत्तरी ने घाटे को भर दिया". 2007 के अंत में छठे फिल्म के लिए प्रिंसिपल फोटोग्राफी की शुरूआत हुई जिसमें वॉटसन के हिस्से का फिल्मांकन 18 दिसम्बर से 17 मई 2008 तक किया गया।


title: एमा वॉटसन

text: "हैरी पॉटर ऐंड द हाफ-ब्लड प्रिंस" का प्रीमियर विवादग्रस्त होने के कारण नवम्बर 2008 से देर होते-होते अंततः 15 जुलाई 2009 को संपन्न हुआ। अब उनके सभी प्रमुख कलाकार किशोरावस्था की दहलीज़ पर थे और आलोचक फिल्म के बाकी सभी स्टार कास्ट की तरह एक ही स्तर पर उनकी भी समीक्षा करना चाहते थे जिसका वर्णन "लॉस एंजिल्स टाइम्स" ने "समकालीन UK अभिनय के एक व्यापक गाइड" के रूप में किया। "द वॉशिंगटन पोस्ट" को लगा कि वॉटसन ने "अब तक का [अपना] सबसे आकर्षक प्रदर्शन" दिया है, जबकि "द डेली टेलीग्राफ" ने मुख्य कलाकारों का वर्णन "अभी-अभी स्वाधीन और उत्साहित, श्रृंखला को अपना बचा-खुचा सब कुछ देने के इच्छुक" के रूप में किया।


title: एमा वॉटसन

text: "हैरी पॉटर" फिल्म श्रृंखला की अंतिम कड़ी, "हैरी पॉटर ऐंड द डेथली हैलोज़" के लिए वॉटसन का फिल्मांकन 18 फ़रवरी 2009 को शुरू हुआ। वित्तीय और पटकथा के कारणों के आधार पर फिल्म को दो भागों में बांटकर फिर से फिल्माने और उन्हें नवम्बर 2010 और जुलाई 2011 में रिलीज़ करने करने का समय निर्धारित किया गया हैं।


title: एमा वॉटसन

text: वॉटसन की पहली गैर-"हैरी पॉटर" भूमिका, 2007 की टेलीविज़न फिल्म "बैलेट शूज़" में थी। उसने परियोजना के बारे में कहा कि, "मैं "हैरी पॉटर" ["ऐंड द ऑर्डर ऑफ़ द फोएनिक्स" ] खत्म करने के बाद स्कूल वापस जाने के लिए पूरी तरह से तैयार थी लेकिन "बैलेट शूज़" के लिये अपने आप को रोक नहीं पाई. वास्तव में यह मुझे बहुत पसंद थी।" नोएल स्ट्रेटफिल्ड नोवेल के नाम से प्रकाशित उपन्यास के एक BBC रूपांतरण वाली फिल्म में वॉटसन ने तीनों बहनों में सबसे बड़ी और आकांक्षी अभिनेत्री पॉलिन फॉसिल की भूमिका निभाई. इस फिल्म की कहानी इन्हीं तीन बहनों के इर्द-गिर्द घूमती है। निर्देशक सैन्ड्रा गोल्डबाचर ने टिप्पणी की, "एमा पॉलिन की भूमिका के लिए बिल्कुल सही थी। .. उसमें एक तेज, संवदेनशील आभा है जो आपमें उसको निहारते रहने की चाहत जगा देता है।" "बैलेट शूज़" का प्रसारण लगभग 5.2 मिलियन (देखने वाले कुल लोगों का 22%) दर्शकों के सामने यूनाइटेड किंगडम में बॅक्सिंग डे के अवसर पर किया गया। आमतौर पर इस फिल्म की बहुत खराब आलोचनात्मक समीक्षा प्राप्त हुई और साथ-ही-साथ "द टाइम्स" ने इसका वर्णन "हलके भावनात्मक निवेश, या जादूई, या नाटकीय गति वाली प्रगति" के रूप में किया". हालांकि, आमतौर पर इसके कलाकारों के प्रदर्शन को सराहा गया। "द डेली टेलीग्राफ" ने लिखा कि फिल्म "में बेशक अच्छा काम किया गया था, खासकर इसलिए क्योंकि इसने इस बात की पुष्टि की कि इन दिनों कितने अच्छे बाल कलाकार काम कर रहे हैं".


title: एमा वॉटसन

text: वॉटसन ने एक एनिमेटेड फिल्म "द टेल ऑफ़ डेस्परेऑक्स" में भी एक भूमिका निभाई जो मैथ्यू ब्रॉडरिक और ट्रेसी उल्मान द्वारा अभिनीत एक बाल कॉमेडी थी जिसे दिसम्बर 2008 में रिलीज़ किया गया। उसने इस फिल्म में प्रिंसेस पी के चरित्र को अपनी आवाज़ दी.


title: एमा वॉटसन

text: वॉटसन के अन्य मीडिया का काम सीमित हो गया है और उच्च शिक्षा को पूरा करना दूसरा जरूरी काम बन गया है। अप्रैल 2008 में, एक पूर्वानुमानित फिल्म "नेपोलियन ऐंड बेट्सी" में बेट्सी बोनापार्ट की भूमिका से उसके जुड़ने की एक ज़ोरदार अफवाह के बावजूद उस फिल्म का निर्माण कभी पूरा नहीं हुआ। समान रूप से, यह भी संकेत मिल रहा था कि फैशन हाउस चैनल की मुखाकृति के रूप में वह कीरा नाइटली की जगह लेने वाली थी जिसे एक प्रमुख ब्रिटिश अखबार द्वारा एक "fait accompli" (फेट एकॉम्पली जिसका हिंदी अर्थ है - सम्पूर्ण तथ्य) के रूप में प्रस्तुत किए जाने के बावजूद, दोनों पक्षों ने इससे साफ़ इनकार कर दिया. अप्रैल 2009 में, बरबेर्री के साथ इसी तरह के समझौते की अफवाह उठी. अंततः 9 जून 2009 को इस अनुबंध की पुष्टि कर दी गई। लगभग छः-अंकों वाले शुल्क के बदले वॉटसन ने बरबेर्री के शरद/शीत 2009 संग्रह के लिए मॉडलिंग की. चूंकि वॉटसन अब बड़ी हो गई है, इसलिए वह उभरते फैशन की कुछ-कुछ शौक़ीन भी हो गई है। उसका कहना है कि वह फैशन को कुछ हद तक कला की तरह ही मानती है जिसकी पढ़ाई उसने स्कूल में की थी। सितम्बर 2008 में उसने एक ब्लॉग में कहा, "मैं कला पर बहुत ध्यान देती आ रही हूं और फैशन उसका एक बहुत बड़ा विस्तार है।" 16 सितम्बर 2009 को वॉटसन ने पीपुल ट्री, एक निष्पक्ष व्यापार फैशन ब्रांड के साथ अपनी भागीदारी की घोषणा की. वॉटसन कहती है कि वह पीपुल ट्री के साथ मिलकर वसंत ऋतु के कपड़ों को बनाने में लगी है (जिसे 2010 की फरवरी में जारी किया जायेगा). इस फैशन लाइन में दक्षिणी फ्रांस और लंदन शहर से प्रेरित शैलियों की झलक होगी.


title: एमा वॉटसन

text: वॉटसन का विस्तृत परिवार और बड़ा हो गया जब उसके तलाकशुदा माता-पिता के अपने नए साथियों से बच्चे हुए. उसके पिता की एक जैसी दो जुड़वां बेटियां, नीना और लुसी एवं एक चार सालीय बेटा टॉबी है। उसकी मां की साथी के दो बेटे (वॉटसन के सौतेले भाई) हैं जो "उसके साथ नियमित रूप से रहते हैं". वॉटसन के सगे भाई, अलेक्ज़ेंडर ने दो "हैरी पॉटर" फिल्मों में एक अतिरिक्त कलाकार के रूप में काम किया है और उसकी सौतेली बहन ने BBC के "बैलेट शूज़" रूपांतरण में युवा पॉलिन फॉसिल के रूप में अभिनय किया था।


title: एमा वॉटसन

text: अपनी मां और भाई के साथ ऑक्सफोर्ड जाने के बाद, वॉटसन ने एक स्वतंत्र प्राथमिक विद्यालय, द ड्रैगन स्कूल में जून 2003 तक अध्ययन किया और फिर ऑक्सफोर्ड में ही लड़कियों की एक स्वतंत्र विद्यालय, हेडिंगटन स्कूल में अध्ययन किया। फिल्म के सेट पर वॉटसन और उसके साथियों को प्रति दिन पांच घंटे तक पढ़ाया जाता था। फिल्मॊ पर पूरा ध्यान देने के बावजूद उसने उच्च अकादमिक स्तर बनाए रखा. जून 2006 में, वॉटसन ने 10 विषयों में GCSE की परीक्षा दी जिसमें से आठ विषयों में उसे A* और बाकी दो विषयों में A ग्रेड मिले. अपने परीक्षा फल के रूप में सीधे-A पाने के कारण "हैरी पॉटर" के सेट पर उसके मित्र इसको लेकर उसका उपहास करते थे। कला के इतिहास में 2007 की AS (अडवांस्ड सब्सिडिअरी जिसका हिंदी अर्थ है - उन्नत सहायक) स्तर एवं अंग्रेजी, भूगोल और कला में 2008 की A स्तर की परीक्षाओं में उसे A ग्रेड मिले.<ref name="a/s results"></ref>


title: एमा वॉटसन

text: स्कूल से निकलने के बाद वॉटसन ने "हैरी पॉटर ऐंड द डेथली हैलोज़" के फिल्मांकन के लिए एक वर्ष का अंतराल लिया जिसकी शुरूआत फरवरी 2009 में हुई थी लेकिन उसने कहा कि वह "निश्चित रूप से यूनिवर्सिटी जाना चाहती है [थी]". अनगिनत विरोधाभासी संवाद कथाओं के बावजूद, कुछ अति-सम्मानित स्रोतों का दावा है कि वह 'निश्चित रूप से' ट्रिनिटी कॉलेज, कैम्ब्रिज, कोलंबिया यूनिवर्सिटी, ब्राउन यूनिवर्सिटी या येल यूनिवर्सिटी में अध्ययन करती लेकिन वॉटसन सार्वजनिक तौर पर किसी एक संस्था के लिए अपनी प्रतिबद्धता जाहिर करने के प्रति अनिच्छुक थी बल्कि उसने कहा कि वह अपने फैसले की घोषणा सबसे पहले अपनी ऑफिसियल वेबसाइट पर करेगी. जुलाई 2009 में जोनाथन रॉस और डेविड लेटरमैन के साथ साक्षात्कार में उसने पुष्टि की कि वह संयुक्त राज्य में लिबरल आर्ट्स के अध्ययन की योजना बना रही है। उसने कहा कि - फिल्मांकन के लिए एक बच्चे के रूप इतने सारे स्कूल से वंचित रहने के कारण - ब्रिटिश विश्वविद्यालयों की अपेक्षा उसे अमेरिकी उच्च शिक्षा का "व्यापक पाठ्यक्रम" ज्यादा अच्छा लगता था, "जहां तीन वर्ष के अध्ययन के लिए सिर्फ एक विषय चुनना पड़ता है". जुलाई 2009 में, एक दूसरी ज़ोरदार अफवाह के बाद, "द प्रॉविडेंस जर्नल" ने अपने रिपोर्ट में कहा कि वॉटसन ने "अनिच्छापूर्वक स्वीकार किया" है कि उसने रॉड आइलैंड के प्रॉविडेंस स्थित ब्राउन यूनिवर्सिटी का चयन कर लिया है। वॉटसन ने अपने पसंदीदा विश्वविद्यालय की घोषणा से बचने के प्रयासों का प्रतिवाद किया लेकिन "हैरी पॉटर ऐंड द हाफ-ब्लड प्रिंस" की रिलीज़ के प्रचार को लेकर होने वाले साक्षात्कार के दौरान डैनियल रैडक्लिफ और निर्माता डेविड हेमैन ने गलती से इसका खुलासा कर दिया और अंततः सितम्बर 2009 में विश्वविद्यालय की अकादमिक वर्ष के शुरू होने के बाद उसने इसकी पुष्टि की और कहा कि वह "सामान्य बने रहना चाहती है[थी]... बाकी सब की तरह मैं भी इसे अच्छी तरह से करना चाहती हूं. जब मैं खुद हर जगह जाकर "हैरी पॉटर" के पोस्टर को देख लूंगी तब मैं निश्चिन्त हो जाऊंगी".


title: एमा वॉटसन

text: "हैरी पॉटर" श्रृंखला में काम करके वॉटसन ने £10 मिलियन से भी अधिक अर्जित किया और उसने कबूल किया है कि उसे अब पैसों के लिए कभी काम नहीं करना पड़ेगा. मार्च 2009 में उसे "मोस्ट वैल्यूएबल यंग स्टार्स" (सबसे मूल्यवान युवा सितारों) की "फॉर्ब्स" सूची में 6ठे दर्ज़े पर रखा गया। हालांकि, उसने एक पूर्णकालिक अभिनेत्री बनने के लिए स्कूल छोड़ने से मना कर दिया है। उसका कहना है कि "लोगों को समझ में नहीं आता कि मैं क्यों नहीं बनना चाहती ... मात्र स्कूली जीवन ही मुझे अपने मित्रों के संपर्क में रखता है। यह मुझे सच्चाई के संपर्क में रखता है". वह एक बाल अभिनेत्री के रूप में काम करने के प्रति सकारात्मक रही है और कहती है कि उसके माता-पिता और सहयोगियों ने उसके अनुभव को सकारात्मक बनाने में काफी मदद की. वॉटसन अपने सहयोगी "हैरी पॉटर" स्टार डैनियल रैडक्लिफ और रूपर्ट ग्रिंट के साथ घनिष्ठ मित्रता का आनंद लेती है और फिल्मांकन कार्य के तनाव के लिए उनका वर्णन एक "अद्वितीय सहायता व्यवस्था" के रूप में करती है और कहती है कि फिल्म श्रृंखलाओं में दस वर्ष तक उनके साथ काम करने के बाद "वे सच में मेरे भाइयों और बहनों की तरह हैं".


title: एमा वॉटसन

text: वॉटसन नृत्य, गायन, फील्ड हॉकी, टेनिस, आर्ट और फ्लाइंग फिशिंग में रूचि रखती है और WTT (वाइल्ड ट्राउट ट्रस्ट) को दान भी देती है। वह स्वयं का वर्णन "किसी हद तक एक नारीवादी" के रूप में करती है और अपने साथी कलाकार जॉनी डेप और जूलिया रॉबर्ट्स की प्रशंसा करती है।


title: तेलुगू लिपि

text: तेलुगु लिपि, ब्राह्मी से उत्पन्न एक भारतीय लिपि है जो तेलुगु भाषा लिखने के लिये प्रयुक्त होती है। अक्षरों के रूप और संयुक्ताक्षर में ये अपने पश्चिमी पड़ोसी कन्नड़ लिपि से बहुत मेल खाती है।


title: हाबर प्रक्रम

text: हाबर प्रक्रम (Haber process) या हाबर-बॉश प्रक्रम (Haber–Bosch process) नाइट्रोजन स्थिरीकरण का एक कृत्रिम प्रक्रम है। इसके साथ ही वर्तमान समय में अमोनिया के औद्योगिक उत्पादन का मुख्य विधि है। इस प्रक्रम का नाम जर्मनी के रसायनशास्त्री फ्रिट्ज हाबर तथा कार्ल बॉश (Carl Bosch) के नाम पर पड़ा है जिन्होने इस प्रक्रम का विकास २०वीं शताब्दी के पूर्वाध में किया था। इस प्रक्रिया में वायुमण्डलीय नाइट्रोजन (N) को हाइड्रोजन (H) से अभिक्रिया कराकर अमोनिया (NH) में बदल दिया जाता है। इसमें धातु का उत्प्रेरक और उच्च ताप एवं दाब प्रयुक्त होता है।


title: नाग प्रक्षेपास्त्र

text: नाग प्रक्षेपास्त्र (संस्कृत: नाग) एक तीसरी पीढ़ी का भारत द्वारा स्वदेशीय निर्मित, टैंक भेदी प्रक्षेपास्त्र है। यह उन पाँच (प्रक्षेपास्त्र) मिसाइल प्रणालियों में से एक है जो भारत के रक्षा अनुसंधान और विकास संगठन द्वारा एकीकृत निर्देशित मिसाइल विकास कार्यक्रम के तहत विकसित की गई है। इस प्रक्षेपास्त्र का विकास की लागत से किया गया है। इसकी मारक क्षमता 4 कि०मी० है।


title: नाग प्रक्षेपास्त्र

text: इसका प्रथम सफल परीक्षण नवम्बर 1990 में किया गया। इसे 'दागो और भूल जाओ' टैंक रोधी प्रक्षेपास्त्र भी कहा जाता है क्योंकि एक बार इसे दागे जाने के बाद पुनः निर्देशित कराने की आवश्यकता नहीं पड़ती।


title: नाग प्रक्षेपास्त्र

text: 18 जुलाई 2019 को डीआरडीओ ने नाग एंटी टैंक गाइडेड मिसाइल का पोखरण में फायरिंग रेंज राजस्थान में सफल परीक्षण किया।


title: रेलवे सूचना प्रणाली केन्द्र, भारत

text: भारत सरकार ने एक फ्रेट ऑपरेशन इन्फोर्मेशन सिस्टम (एफओआईएस) स्थापित करने का निर्णय लिया, बाद में 1986 में रेल मंत्रालय ने भारतीय रेलवे पर समस्त कंप्यूटर संबंधी गतिविधियों के लिए एक अम्ब्रेला संगठन के रूप में रेलवे सूचना प्रणाली केन्द्र SYSTEMS (क्रिस), चाणक्यपुरी, नई दिल्ली - 21 की स्थापना की। रेल मंत्रालय ने क्रिस के संबद्ध संचार-तंत्र सहित इसे एफओआईएस के डिजाइन, विकास और क्रियान्वयन का कार्य भी सौंपा। प्रबंध निदेशक की देखरेख में क्रिस ने एक स्वायत्त संगठन के रूप में जुलाई, 1987 में कार्य करना आरंभ किया। क्रिस मुख्यत: एक प्रोजेक्ट ओरिएंटेड संगठन है जो रेलवे की प्रमुख कंप्यूटर प्रणालियों के विकास के काम में लगा है। क्रिस ने सूचना प्रोद्यौगिकी में विशेष ज्ञान और महारथ हासिल कर ली है। अपने बहुत अच्छे व्यावहारिक अनुभव, प्रोफेशनल्स की समर्पित टीम और स्वयं के अनुसंधान विकास के प्रयासों से क्रिस इस तेजी से विकसित होते क्षेत्र में नेतृत्व के लिए प्रयासरत है। भारतीय रेल एक नवीन और वृहद सूचना प्रोद्यौगिकी के माहौल में भारत के सर्वाधिक उन्नत मंत्रालयों में से एक है।


title: रेलवे सूचना प्रणाली केन्द्र, भारत

text: भारतीय रेलवे पर कंप्यूटर संबंधी समस्त कार्यकलापों के लिए निम्नलिखित कारणों से एक अलग संगठन बनाए जाना बेहतर समझा गया :


title: रेलवे सूचना प्रणाली केन्द्र, भारत

text: परिचालन के दायरे को देखते हुए भारतीय रेलवे विश्व की दूसरी सबसे बड़ी रेलवे है। इसमें 6,853 स्टेशन, 6,302 किलोमीटर रेलपथ, 37,840 सवारी डिब्बे और 222,147 माल डिब्बे हैं। रेलवे द्वारा प्रतिवर्ष 4.83 बिलियन यात्रियों और 492 मिलियन टन माल की ढुलाई की जाती है।


title: रेलवे सूचना प्रणाली केन्द्र, भारत

text: 8520 गाड़ियों में प्रतिदिन यात्रा करने वाले 11 मिलियन यात्रियों में से लगभग 550,000 यात्री आरक्षित टिकट लेकर यात्रा करते हैं। उनकी यात्रा भारत के किसी भी भाग से आरंभ हो सकती है और किसी भी भाग में समाप्त हो सकती है, जिनका यात्रा समय 48 घंटे तक हो सकता है और यात्रा दूरी कई हजार किलोमीटर हो सकती है। आरक्षण प्रणाली की व्यवस्था एक चुनौती है जो इतने बड़े पैमाने पर परिचालन कार्यों की सहायता करती है - इस तथ्य के बावजूद कि ये किलोमीटरों में मापे जाते हैं, यात्रियों की संख्या, मार्गों की जटिलता अथवा साधारणतया भारत का वृहद क्षेत्रफल एक चुनौती है।


title: रेलवे सूचना प्रणाली केन्द्र, भारत

text: एक पायलट प्रोजेक्ट के रूप में यात्री आरक्षण प्रणाली की शुरुआत 1985 में दिल्ली में की गई थी। किसी भी काउंटर से किसी भी गाड़ी में आरक्षित स्थान उपलब्ध कराना, गाड़ियों के चार्ट तैयार करना और एकत्र की गई धनराशि का का लेखा-जोखा रखना इसका मुख्य उद्देश्य था। आरंभ में जब दिल्ली में पायलट प्रोजेक्ट क्रियान्वित किया गया तो सॉफ्टवेयर (जिसे यहां वर्जन 1 कहा जाएगा) की अनेक सीमाएं थीं। ये वर्जन 1987 में अगले वर्जन-2 के आने पर समाप्त हो गया। नए स्थान जुड़ने और 1990 में वर्जन-3 में कई नई रिडेफिनेशंस जुड़ने से इम्प्रेस कहे जाने वाले पिछले सॉफ्टवेयर यात्रियों की बढ़ती अपेक्षाओं के लिए कम पड़ गए और एक ऐसे सॉफ्ट वेयर की आवश्यकता महसूस कि गई जिसमें सिकंदराबाद, दिल्ली, कोलकाता, मुंबई और चेन्नई के पांच स्वतंत्र पीआरएस नोड्स की नेटवर्किंग की व्यवस्था करने की क्षमता हो।


title: रेलवे सूचना प्रणाली केन्द्र, भारत

text: 18 अप्रैल 1999 को चेन्नई पीआरएस की नेटवर्किंग के साथ सिकंदराबाद, दिल्ली, कोलकाता, मुंबई और चेन्नई स्थित पांच पीआरएस नेटवर्क अंतत: एक साथ जुड़ गए।


title: रेलवे सूचना प्रणाली केन्द्र, भारत

text: अब किसी भी बुकिंग टर्मिनल से किसी भी स्टेशन से किसी भी स्टेशन के लिए आरक्षित टिकट लेना संभव हो गया है। आम जनता को स्थान की उपलब्धता, पीएनआर की स्थिति और यात्रा संबंधी अन्य जानकारी विभिन्न इंटरफेसों जैसे टेलीफोन पर इंटरएक्टिव वॉयस रेस्पॉन्स सिस्टम (IVRS) चुनिंदा स्टेशनों पर टच-स्क्रीन, रैपिड, डिस्पेल, पैसेंजर ऑपरेटिड इन्क्वायरी टर्मिनल और समाचार-पत्रों के माध्यम से दैनिक प्रेस-रिपोर्टों की उपलब्धता की सुविधा दी जा चुकी है।


title: रेलवे सूचना प्रणाली केन्द्र, भारत

text: सॉफिस्टिकेटिड रिजर्वेशन और टिकटिंग एप्लीकेशन क्रिस की एक मुख्य उपलब्धि है जिसे कन्ट्रीवाइड नेटवर्क फॉर एन्हांस्ड रिजर्वेशन एंड टिकटिंग (CONCERT) कहा जाता है।


title: रेलवे सूचना प्रणाली केन्द्र, भारत

text: रिजर्वेशन/टिकटिंग और इन्क्वायरी एप्लीकेशन का अधिकतम विकास सुनिश्चित करके एक बेहतर यात्री सेवा प्रदान करना क्रिस के लिए एक मुख्य चुनौतीपूर्ण कार्य है। रेलवे के लिए आवश्यक है कि वह ऐसे आरक्षण चार्ट तैयार करे जो यात्रियों की सीटों से मिलान रखते हों और इन चार्टों को प्रत्येक कोच के बाहर अवश्य चिपकाया जाए। कंसर्ट सॉफ्टवेयर की मदद से प्रत्येक गाड़ी के अगले तीन यात्रा दिवसों के स्केलेटन चार्ट अग्रिम रूप से बनाना संभव हो सका है।


title: रेलवे सूचना प्रणाली केन्द्र, भारत

text: भारतीय रेल की वर्तमान कंसर्ट एप्लीकेशन उपलब्ध नवीनतम तकनीक के उपयोग से क्रमिक प्रगति को दर्शाती है। 1980 के मध्य में भारतीय रेलवे ने सबसे पहले VMST के उपयोग से VAXT सिस्टम पर टिकटों का कंप्यूटरीकरण करना आरंभ किया। यह कार्य पांच क्षेत्रीय आरक्षण केन्द्रों से किया गया, जिनमें से प्रत्येक एक अलग कार्य करता था और उसका अपना डेटाबेस होता था। 1990 के मध्य से अंत तक के दौरान क्रिस ने कंसर्ट की शुरुआत की, जिससे पांचों यात्री केन्द्रों को जोड़ा गया ताकि भारतीय रेलवे के किसी भी स्टेशन से किसी भी स्टेशन के लिए एक ही खिड़की से आरक्षित टिकट जारी किया जा सके।


title: रेलवे सूचना प्रणाली केन्द्र, भारत

text: संपूर्ण कंसर्ट एप्लीकेशन को इसके आरंभ से ही 5 VAX-VSM कलस्टरों पर हॉस्ट किया गया था जो नई दिल्ली, मुंबई, कोलकाता, चेन्नई और सिकंदराबाद स्थित यात्री आरक्षण केन्द्रों में स्थित है।


title: रेलवे सूचना प्रणाली केन्द्र, भारत

text: देश में पीआरएस टर्मिनलों की अभूतपूर्व वृद्धि के साथ ही इंटरनेट इन्क्वायरी जैसे विभिन्न इंटरफेस वाले सॉफ्टवेयर सिस्टम का संपूर्ण लोड कई गुना बढ़ गया था।


title: रेलवे सूचना प्रणाली केन्द्र, भारत

text: वर्तमान एप्लीकेशन को VAX-VMS सर्वरों से अल्फा VMS सर्वरों में ले जाने की आवश्यकता महसूस की गई। विद्यमान VAX VMS सर्वरों से अल्फा VMS सर्वर में माइग्रेशन का यह कार्य रिकार्ड समय-सीमा में पूरा किया गया। इस नए प्लेटफार्म से लागत की महत्वपूर्ण बचत के साथ समय की बचत भी हुई जो भारतीय रेलवे के आधुनिकतम सूचना प्रोद्यौगिकी प्लेटफार्म का एक अन्य महत्वपूर्ण लाभ है।


title: रेलवे सूचना प्रणाली केन्द्र, भारत

text: ×ðÚUÆ(ÂýææÌ)Ð çâÅUè SÅUðàæÙ ÂÚU ÚUðÜ Øæç˜æØæð´ ·¤æð àææñ¿æÜØ ·¤ÚUÙð ·ð¤ çÜ° çÎ€·¤Ìæð´ ·¤æ âæ×Ùæ ·¤ÚUÙæ ÂÇU¸æ ÚUãUæ ãUñÐ S‰ææÙèØ ¥çŠæ·¤æçÚUØæð´ Ùð àææñ¿æÜØ ·¤æ ÌæÜæ Ü»æ çÎØæ ãUñÐ


title: रेलवे सूचना प्रणाली केन्द्र, भारत

text: ÕæÌð Îð´ ç·¤ çâÅUè SÅUðàæÙ âð ãUÁæÚUæð´ Øæ˜æè ÂýçÌçÎÙ âÈ¤ÚU ·¤ÚUÌð ãUñ ¥æñÚU 30 ¥Â-30 ÇUæ©UÙ ÅUþðÙð´ »éÁÚUÌè ãUñÐ SÅUðàæÙ ·ð¤ °·¤ Ù¢ÕÚU ŒÜðÅUÈ¤æ×ü ÂÚU ãUè àææñ¿æÜØ ×æñÁêÎ ãUñ,Üðç·¤Ù §Ù ÂÚU °·¤ ãUÌð âð ÌæÜð Ü»ð ãUé° ãUñÐ çÁâ ·¤æÚU‡æ Øæç˜æØæð´ ·¤æð àææñ¿æÜØ ·¤ÚUÙð ·ð¤ çÜ° SÅUðàæÙ ÂçÚâÚU ·¤è çÎßæÚU È¤æ‹Î·¤ÚU æðÌ ×ð´ ÁæÙæ ÂÇU¸Ìæ ãUñ,€Øæð´ç·¤ SÅUðàæÙ ·ð¤ Âæâ æðÌ ãUñÐ §â ·¤æÚU‡æ Øæç˜æØæð´ ·¤è ÅUþðÙ æè ÀéÅU ÚUãUè ãUñÐ ææâ·¤ÚU,×çãUÜæ¥æð´ ß ÕéÁé»æðü ·¤æð ÂÚUðàææÙè ©UÆæÙè ÂÇU¸ ÚUãUè ãUñÐ §â·ð¤ ¿ÜÌð ·¤§ü Øæç˜æØæð´ Ùð SÅUðàæÙ ¥Šæèÿæ·¤ âð çàæ·¤æØÌ ·¤ÚU àææñ¿æÜØ âé¿æM¤ ·¤ÚUÙð ·¤è ×æ¢» ·¤èÐ çâÅUè SÅUðàæÙ ¥Šæèÿæ·¤ ¥æÚU·ð¤ çÌßæÚUè Ùð ÕÌæØæ ç·¤ àææñ¿æÜØ ·¤è ÙæÜè ·¤æ Âæ§üÂ æÚUæÕ ãUæð ÚUãUæ ãUñÐ çÁâ ·¤æÚU‡æ àææñ¿æÜØ ·ð¤ ÂæÙè ·¤æ çÙ·¤æâ ÙãUè´ ÕÙÌæ ãUñ ¥æñÚU ÂæÙè àææñ¿æÜØ ·ð¤ ¥‹ÎÚU æÚUæ ÚUãUÌæ ãUñÐ §â·ð¤ ¿ÜÌð àææñ¿æÜØ Õ¢Î ç·¤° »° ãUñÐ ÎéÕæÚUð âð Ù° àææñ¿æÜØ ÕÙæ° Áæ°»ð´Ð


title: पैठण

text: पैठन पहले प्रतिष्ठान नामक नगरी के नाम से जाना जाता था और उसके उपरांत यह पिष्टपुर नाम से जाना जाने लगा। यह सातवाहन राजवंश के प्रथम शासक की राजधानी थी, जिनका राजवंश दूसरी शताब्दी ईसा पूर्व से दूसरी शताब्दी तक चला था।


title: गोपीचन्द

text: गोपीचन्द भारतीय लोककथाओं के एक प्रसिद्ध पात्र हैं। वे प्राचीन काल में रंगपुर (बंगाल) के राजा थे और भर्तृहरि की बहन मैनावती के पुत्र कहे जाते हैं।


title: गोपीचन्द

text: इन्होंने अपनी माता से उपदेश पाकर अपना राज्य छोड़ा और वैराग्य लिया था । कहा जाता है कि ये गोरखनाथ के शिष्य हुए थे और त्यागी होने पर इन्होंने अपनी पत्नी पाटमदेवी से, महल में जाकर भिक्षा माँगी थी । इनके जीवन की घटनाओं के गीत आजकल के जोगी सारंगी पर गाया करते हैं।


title: ग्रेच्युटी

text: किसी कंपनी में काम करने के दौरान कर्मचारी के वेतन का ए॰ भाग भविष्य निधि और ग्रेच्युटी (उपदान) के रूप में काटा जाता है। आरम्भिक दौर में यह स्वैच्छिक होता है और पूरी तरह से कर्मचारी पर निर्भर करता है। ग्रेच्युटी अधिनियम, १९७२ में प्रत्येक कंपनी, जिसमें दस से अधिक कर्मचारी हैं, कर्मचारियों को ग्रेच्युटी देने के लिए॰बाध्य है। इस अधिनियम में कर्मचारी वह हैं जिन्हें कंपनी वेतन पर रखती है। इसके अलावा प्रशिक्षुओं को ग्रेच्युटी नहीं मिलती। ग्रेच्युटी कर्मचारी के मूल वेतन ए॰ं महंगाई भत्ते की राशि के आधार पर दी जाती है।


title: ग्रेच्युटी

text: ग्रेच्युटी की सीमा ३,५०,००० रुपये तक होने पर यह आयकर की सीमा से मुक्त होती है। इसके साथ ही सरकारी कर्मचारियों को मिलने वाली पूरी राशि आयकर मुक्त होती है। कंपनी को यह अधिकार है कि वह स्वेच्छा से अपने कर्मचारियों को ज्यादा ग्रेच्युटी दें। लेकिन अतिरिक्त लाभ के रूप में मिलने वाली ग्रेच्युटी आयकर के दायरे में आती है। इसके साथ हीवहीं यदि कर्मचारी की मृत्यु हो जाने की स्थिति में उसके उत्तराधिकारी को पूरी ग्रेच्युटी तुरन्त मिलती है, इस ग्रेच्युटी पर किसी तरह का आयकर भी नहीं लगता। कंपनी सीटीसी ("कॉस्ट टू कंपनी") खाते के तहत कर्मचारी के वेतन के कुछ भाग को ग्रेच्युटी के रूप में काट सकती हैं। कंपनी में कार्यारम्भ करने से पहले इस बारे में कर्मचारी को जानकारी दी जानी चाहिये।


title: ग्रेच्युटी

text: ग्रेच्युटी से मिलने वाली राशि को पेंशन प्लान, निजी भविष्य निधि और इक्विटी में निवेश कर सकते हैं। यहां ये ध्यान योग्य है कि यदि कर्मचारी इनमें निवेश करना चाहता है, तब उसे ऐसी निधि में निवेश करना चाहिये जिससे उसे नियमित आय हो। यह सेवानिवृत्ति उपरांट भी उसकी नियमित वेतन रूप में मिलती रहेगी।


title: अलेटा ओशियन

text: अलेटा ओशियन (जन्म १४ दिसम्बर १९८७) हंगेरियाई पॉर्न फिल्म अभिनेत्री है। उन्होंने वर्ष के महिला विदेशी कलाकार के लिए 2010 एवीएन पुरस्कार और विदेशी-शॉट उत्पादन (गुड़िया हाउस - हार्मनी फिल्म्स) में सर्वश्रेष्ठ सेक्स दृश्य जीता।


title: अलेटा ओशियन

text: वह मिस हंगरी सौंदर्य प्रतियोगिता में शीर्ष छह फाइनल में से एक थीं। अलेटा ओशियन उच्च एस्कॉर्ट सेवाएं भी प्रदान करता है, कीमतें प्रति घंटे $ 1000s से अधिक है।


title: कृष्णा अभिषेक

text: कृष्णा अभिषेक (जन्म: 30 मई 1983) एक भारतीय अभिनेता और हास्यकार हैं। यह मुख्यरूप से कॉमेडी सर्कस नामक हास्य धारावाहिक और बोल बच्चन फ़िल्म में कार्य के लिए जाने जाते हैं।


title: कृष्णा अभिषेक

text: उन्होंने ये कैसी मोहब्बत है (2002) के साथ अपनी फिल्म की शुरुआत की, और 2005 में हम तुम और मां जैसी फिल्मों में अभिनय करने गए।जहां जाएगा हमन पायेगा (2007), और और पप्पू पास हो गया एक ही वर्ष में। बाद में वह भोजपुरी फिल्म में शिफ्ट हो गए। उन्होंने २००७ में टीवी श्रृंखला, सौतेला (दूरदर्शन) में मुख्य भूमिका निभाई।


title: कृष्णा अभिषेक

text: उन्होंने स्टैंड-अप कॉमेडी शो, "कॉमेडी सर्कस" के विभिन्न सत्रों में भाग लिया, जिसमें "कॉमेडी सर्कस 2" (2008), "कॉमेडी सर्कस 3" (2009) शामिल हैं, जहां वे थे। सुदेश लहरी के साथ "कॉमेडी सर्कस 3" (2009) में वाइल्ड कार्ड एंट्री।


title: कृष्णा अभिषेक

text: और "कभी कभी प्यार कभी यार" (2008) गर्ल फ्रेंड कश्मीरा शाह के साथ और अंततः बाद में जीत हासिल की। वह इसी तरह के एक शो, "जलवा फोर 2 का 1" (2008) में भी दिखाई दिए। 2010 में, उन्होंने कोरियोग्राफर रॉबिन मर्चेंट के साथ डांस रियलिटी शो, "झलक दिखला जा" (सीजन 4) में भाग लिया।


title: कृष्णा अभिषेक

text: इससे पहले वह डीडी नेशनल, "क्रेजी किया रे" पर सुधा चंद्रन के साथ रियलिटी डांस शो में जज के रूप में भी दिखाई दिए थे।


title: कृष्णा अभिषेक

text: एक सेलिब्रिटी जोड़े के रूप में उन्होंने और कश्मीरा शाह ने फरवरी २०११ में यूटीवी बिंदास पर रियलिटी शो "लव लॉक अप" में भाग लिया।जिसमें अभिनेत्री प्रियंका चोपड़ा ने शांति निर्माता की भूमिका निभाई।


title: पंजाब प्रांत (ब्रिटिश भारत)

text: पंजाब ब्रिटिश भारत का प्रांत था।2 अपरैल 1849 को इसपर ईस्ट इंडिया कंपनी ने कब्जा कर लिया। यह अंग्रेजों के नियंत्रण में आने वाला भारतीय उपमहाद्वीप के अंतिम क्षेत्रों में से एक था। इसमें पांच प्रशासनिक प्रभाग शामिल थे — दिल्ली, जलंधर, लाहौर, मुल्तान और रावलपिंडी। इसमें कई रियासतें भी थी।


title: पंजाब प्रांत (ब्रिटिश भारत)

text: भारत के विभाजन के बाद इसको पूर्व पंजाब और पश्चिम पंजाब में बाट दिया गया। जो अब मौजूदा पंजाब, हरियाणा, हिमाचल प्रदेश और पंजाब (पाकिस्तान) है।


title: भाई

text: भाई एक पुरुष या पुल्लिंग सहोदर है। अगर आप किसी को अपना भाई कह कर संबोधित करते हैं तो उस पुरुष के एवं आपके माता या पिता या दोनों एक ही हैं।


title: आठ हज़ारी

text: आठ हजारी अर्थात समुद्र सतह से 8000 मी. से भी ऊँचे पर्वत। दुनिया में 8000 (26,247 फिट) से भी ऊँचे 14 पर्वत हैं और ये सारे के सारे एशिया के हिमालय और काराकोरम पर्वत शृंखला में स्थित हैं।


title: आठ हज़ारी

text: आठ हजारी पर्वत पर सबसे पहले अल्बर्ट एफ. मम्मेरी और जे नॉरमन कोली ने काश्मिर क्षेत्र (वर्तमान में गिल्गित-बल्टिस्टान, पाकिस्तान) के नंगा पर्वत पर 1895 में आरोहण के लिए रिकार्ड दर्ज कराया; पर यह अभियान असफल रहा क्योंकि आरोहण करते समय हिमस्खलन के कारण मम्मेरी और दो गोरखा, रघुबीर और गोमन सिंह मारे गये।


title: आठ हज़ारी

text: आठ हजारी पर्वत पर प्रथम सफल आरोहण का रिकार्ड मौरिस हेरजोग और लुईस लाचेनल द्बारा दर्ज कराया गया। जो अन्नपुर्णा पर्वत के शिखर पर 3 जून 1950 को पहुँचे थे।


title: आठ हज़ारी

text: चौदहों आठ हजारी पर आरोहण करने वाला प्रथम व्यक्ति हैं रेनहोल्ड मेसनर। उन्होने य़ह साहस भरा काम 16 अक्टुबर 1986 को पुरा किया। एक साल बाद 1987 में, जेरी कुकुज्का दुसरे व्यक्ति बने जिन्होने यह काम पुरा किया। मेसनर ने आठ हजारी के चौदहों चोटी पर बिना ऑक्सीजन संपुरक के आरोहण किया था। यह साहस भरा काम नौ वर्षों तक कोई दुसरा व्यक्ति नहीं कर पाया था बाद में इनहर्ड लोरेटन ने 1995 में यह काम कर दिखाया। 2011 के तथ्यांक अनुसार कुल 26 व्यक्ति 14 शिखर पर बिना किसी विवाद के आरोहण का साहस भरा काम कर चुके हैं। यह एक बहुत ही खतरनाक साहस भरा काम है; अब तक चार व्यक्ति इस लक्ष्य को प्राप्त करने के उद्देश्य में मारे जा चुके हैं। नेपाल के फुर्बा ताशी आठ-हजारी पर्वत पर सबसे अधिक आरोहण करने का लक्ष्य प्राप्त कर चुके हैं, वह 1998 से 2011 के बीच 26 बार आरोहण कर चुके हैं। जुएनिटो ओयरजाबल दुसरे ऐसे व्यक्ति हैं जो आठ-हजारी पर सबसे अधिक 25 बार 1985 से 2011 के बीच आरोहण कर चुके हैं।


title: आठ हज़ारी

text: सबसे अधिक आरोही जो आठ-हजारी पर आरोहण कर चुके हैं इटली से हैं, उसके बाद क्रमश: दक्षिण कोरिया से 5 आरोही, कजाकिस्तान से 4 आरोही, पोलैंड और स्पेन से 3 आरोही हैं, इन में से हर एक ने “हिमालय के ताज” को पुरा किया है। प्रथम महिला जिन्होने चौदहों आठ-हजारी के शिखर को छुने का दावा किया है वह हैं दक्षिण कोरिया कि ओह युन-सुन, उनके अनुसार 27 अप्रैल 2010 को अन्नपुर्णा का आरोहण करते हुए उन्होने आठ-हजारी के श्रृंखला को पुरा किया था। इस दावे पर कई समुहों ने शंका उत्पन्न किया है और कोरिया युरोपिय पर्वतिय क्षेत्रिय संघ (Korean Alpine Federation) (KAF) ने कंचनजंघा 2009 के दावे का “असंभवत:” उद्-घोष किया।


title: आठ हज़ारी

text: As of September 2003, data from "Chinese National Geography", August 2006, page 77 (the column "first ascensionist(s) in winter" has different sources).


title: स्वास्थ्य पर्यटन

text: जब लोग अपनी चिकित्सा या उपचार के लिये अपने देश से बाहर किसी अन्य देश की यात्रा करते हैं तो यह चिकित्सा पर्यटन (मेडिकल टूरिज्म) कहलाता है। कुछ दशकों पहले प्रायः निम्न विकसित देशों के लोग उच्च विकसित देशों के प्रमुख चिकित्सा केंद्रों में अपने देश में अनुपलब्ध चिकित्सा उपचारों के लिये 'चिकित्सा पर्यटन' करते थे। परन्तु, हाल ही के वर्षों में तो उच्च विकसित देशों के नागरिक सस्ते लेकिन गुणवत्तापूर्ण चिकित्सा के लिये तीसरी दुनिया के देशों की यात्रा करने लगे हैं। सस्ता होने के अलावा अपने देश में किसी चिकित्सीय उपचार का उपलब्धत न होना या अवैध होना भी चिकित्सा पर्यटन का कारण होता है। चिकित्सा पर्यटन, पर्यटन की एक नवीन और सबसे अधिक विकसित होती शाखा मानी जाती है।


title: स्वास्थ्य पर्यटन

text: चिकित्‍सा पर्यटन के लिए भारत बिल्कुल सही जगह है जिसमें स्‍वास्‍थ्‍य लाभ के अलावा दुनिया की खूबसूरत जगहों का भ्रमण भी किया जा सकता है। अतिविशिष्‍ट चिकित्‍सा देखभाल, उपकरण और सुविधाओं की भारत में उपलब्धता के कारण पर्यटक बड़ी संख्‍या में यहां आ रहे हैं। भारत विदेशी पर्यटकों को गुणवत्तापूर्ण और किफायती स्‍वास्‍थ्‍य देखभाल प्रदान करने में दक्ष होता जा रहा है।


title: स्वास्थ्य पर्यटन

text: निम्‍नलिखित लाभों के कारण भारत 'वैश्विक स्‍वास्‍थ्‍य पर्यटन' का प्रमुख गन्तव्य बनने की प्रक्रिया में है:


title: स्वास्थ्य पर्यटन

text: भारत सरकार ने १८ दिसम्बर २०१७ को संसद में कहा था कि भारत में चिकित्सा पर्यटन का मूल्य वर्ष 2020 तक नौ अरब अमेरिकी डालर तक पहुंचने की उम्मीद है जो 2015 में तीन अरब डालर था। पर्यटन राज्य मंत्री के जे अल्फोंस ने लोकसभा को एक प्रश्न के लिखित जवाब में यह जानकारी दी थी। उन्होंने कहा कि भारत पिछले कुछ वर्षों में एक प्रमुख चिकित्सा पर्यटन क्षेत्र के रूप में उभरा है। उन्होंने यह भी कहा कि वाणिज्य मंत्रालय की 2016 की एक रिपोर्ट के अनुसार भारत शीर्ष छह चिकित्सा-मूल्य-पर्यटन गंतव्य में शामिल है जिसमें थाईलैंड, सिंगापुर, मलेशिया, ताईवान और मैक्सिको भी शामिल हैं।


title: भारतीय ज्योतिषी

text: भारतीय ज्योतिषी से अभिप्राय उन ग्रंथकारों से है जिन्होंने अपने ग्रंथ, भारत में विकसित ज्योतिष प्रणाली के आधार पर लिखे। प्राचीन काल के ज्योतिषगणना संबंधी कुछ ग्रंथ ऐसे हैं, जिनके लेखकों ने अपने नाम नहीं दिए हैं। ऐसे ग्रंथ हैं वेदांग ज्योतिष (काल ई पू 1200); पंचसिद्धांतिका में वर्णित पाँच ज्योतिष सिद्धांत ग्रंथ। कुछ ऐसे भी ज्योतिष ग्रंथकार हुए हैं जिनके वाक्य अर्वाचीन ग्रंथों में उद्धृत हैं, किंतु उनके ग्रंथ नहीं मिलते। उनमें मुख्य हैं नारद, गर्ग, पराशर, लाट, विजयानंदि, श्रीषेण, विष्णुचंद आदि। अलबेरूनी के लेख के आधार पर लाट ने मूल सूर्यसिद्धांत के आधार पर इसी नाम के एक ग्रंथ की रचना की है। श्रीषेण के मूल वसिष्ठ सिद्धांत के आधार पर वसिष्ठ-सिद्धांत लिखा। ये सब ज्योतिषी ब्रह्मगुप्त (शक संवत् 520) से पूर्व हुए है। श्रीषेण आर्यभट के बाद तथा ब्रह्मगुप्त से पूर्व हुए हैं। प्रसिद्ध ज्योतिषियों का परिचय निम्नलिखित है :


title: भारतीय ज्योतिषी

text: इन्होंने सिद्धांत बटेश्वर लिखा है, जिसे हाल ही में इंडियन इंस्टिट्यूट ऑव ऐस्ट्रोनॉमिकल ऐंड संस्कृत रिसर्च, नई दिल्ली, ने छपाया है। अलबेरुनी के पास इस ग्रंथ का एक अरबी अनुवाद था और उसने इसकी बहुत प्रंशसा की है। इसकी ज्याप्रणाली अन्य सिद्धांतों की ज्याप्रणाली से सूक्ष्म है। कुछ विद्वानों के अनुसार वित्तेश्वर और बटेश्वर एक ही व्यक्ति थे।


title: भारतीय ज्योतिषी

text: इनका रचनाकाल शक संवत् 854 है। इनका उपलब्ध ग्रंथ लघुमानसकरण है। इन्होंने अयनगति 1 कला मानी है। अयनगति के प्रसंग में भास्कराचार्य ने इनका नाम लिया है। मुनीश्वर ने मरीचि में अयनगति विषयक इनके कुछ श्लोक उद्धृत किए हैं, जो लघुमानस के नहीं हैं। इससे पता चलता है कि मुंजाल का एक और मानस नामक ग्रंथ था, जो उपलब्घ नहीं है।


title: भारतीय ज्योतिषी

text: इनका रचनाकाल शक सं 961 हैं। इन्होंने सिद्धांतशेखर तथा धीकोटिदकरण नामक गणित ज्योतिष विषयक और रत्नमाला नामक मुहूर्त्त विषयक ग्रंथ लिखा है। सुधाकर द्विवेदी के अनुसार इनका रत्नसार नामक एक अन्य मुहूर्त ग्रंथ भी है। इनकी विशेषता यह है कि इन्होंने ज्याखंडों के बिना केवल चाप के अंशों से ज्यासाधन किया है। ये नागदेव के पुत्र थे।


title: भारतीय ज्योतिषी

text: इनका रचनाकाल शक सं 964 है। इनका ग्रंथ राजमृगांक है। इसमें इन्होंने ब्रह्मगुप्त के सिद्धांत के लिये बीजसंस्कारों को निकाला है।


title: भारतीय ज्योतिषी

text: इनका रचनाकाल शक सं 980 है। इसका ग्रंथ करणकमलमार्तंड है। इसकी विशेषता यह है कि इसमें सारणियाँ दी गई हैं, जिनसे ग्रहों की गणना सुगम हो जाती है।


title: भारतीय ज्योतिषी

text: इनके पिता का नाम चंद्र था। ये मथुरा के रहनेवाले थे। इनका रचनाकाल शक सं 1014 है। इन्होंने करणप्रकाश नामक ग्रंथ लिखा है। इन्होंने आर्यभटीयम् की गतियों में लल्ल के बीजसंस्कार करके उसे ग्रहण किया है। इनका शून्यायनांश वर्ष शक सं 445 है। इन्होंने अयनगति 1 कला मानी है1


title: भारतीय ज्योतिषी

text: जगन्नाथपुरी निवासी शतानंद का रचनाकाल शक सं 1021 है। इनका प्रसिद्ध ग्रंथ भास्वतीकरण है। इनका शून्यायनांश वर्ष 450 तथा अयनगति 1 कला है। इन्होंने अहर्गण का साधन स्पष्ट मेष से किया है। इनकी विशेषता यह है कि इन्होंने ग्रहगतियों को शतांश अथवा प्रति शत में रखा है, जिससे गणित करने में सरलता हो जाती है। यह पद्धति आधुनिक दशमलव प्रणाली जैसी है1


title: भारतीय ज्योतिषी

text: प्रसिद्ध गणित ज्योतिषी भास्कराचार्य के पिता तथा गुरु, महेश्वर, का जन्मकाल शक सं 1000 के लगभग है। शेखर इनका गणितज्योतिष का ग्रंथ है। इनके अन्य ग्रंथ हैं। लघुजातकटीका, वृत्तशत, प्रतिष्ठाविधिदीपक।


title: भारतीय ज्योतिषी

text: इनके अन्य नाम हैं भूलोक मल्ल और सर्वज्ञभूपाल। ये चालुक्य वंश के राजा थे। इन्होंने शक सं 1051 में अभिलाषितार्थचिंतामणि नामक ग्रंथ लिखा।


title: भारतीय ज्योतिषी

text: ये गुजराती ब्राह्मण थे। शक संवत् 1238 में इन्होंने चक्रेश्वर नामक ज्योतिषी द्वारा आरंभ किए हुए, ग्रहसिद्धि नामक सारणीग्रंथ को पूर्ण किया।


title: भारतीय ज्योतिषी

text: ये त्र्यंबक की राजसभा के पंडित, बोपदेव, के पुत्र थे। इन्होंने शक संवत् 1289 में कामधेनुकरण नामक ग्रंथ लिखा।


title: भारतीय ज्योतिषी

text: पं सुधाकर द्विवेदी ने इनका रचनाकाल शक संवत् 421 तथा केर्न ने शक संवत् 420 माना है, किंतु बालशंकर दीक्षित के अनुसार इनका काल लगभग शक संवत् 560 है। इन्होंने आर्यभटीय के आधार पर अपना शिष्यधीवृद्धिदतंत्र नामक ग्रहगणित का ग्रंथ लिखा है। प्रत्यक्ष वेध द्वारा इन्होंने कुछ बीज संस्कारों का वर्णन किया है। भास्कराचार्य ने सिद्धांतशिरोमणि में कई स्थानों पर इनके गणनासूत्रों की अशुद्धियाँ दिखलाई हैं।


title: भारतीय ज्योतिषी

text: रचनाकाल : शक सं 1400। इन्होंने सूर्यसिद्धांत के अनुसार सारणियाँ बनाईं, जो बहुत प्रसिद्ध है। आज भी बहुत से पंचांग इनके आधार पर बनते हैं।


title: भारतीय ज्योतिषी

text: प्रसिद्ध ग्रहलाघवाकार गणेश के पिता केशव का रचनाकाल 1418 ई सं के लगभग है। इन्होंने करणग्रंथ ग्रहकौतुक लिखा। ये बहुत निपुण वेधकर्त्ता थे। इन्होंने अपने ग्रंथ में प्रत्यक्ष वेध द्वारा अन्य सिद्धांतकारों के ग्रहगणित की अशुद्धियों का निर्देश किया है।


title: भारतीय ज्योतिषी

text: केशव के पुत्र गणेश का जन्मकाल 1420 शक सं के लगभग है। इनके ग्रंथ हैं ग्रहलाघव, लघुतिथि चिंतामणि, बृहत्तिथिचिंतामणि, सिद्धांतशिरोमणि टीका, लीलावती टीका, विवाहवृंदावन टीका, मुहूर्तत्व टीका, श्राद्धनिर्णय, छंदोर्णव, टीका, तर्जनीयंत्र, कृष्णाष्टमीनिर्णय, होलिकानिर्णय, लघुपाय पात आदि। इनकी कीर्ति का मुख्य स्तंभ है ग्रहलाघवकरण। सिद्धांतग्रंथों में वर्ण्य प्राय: सभी विषय इसमें हैं। इसकी विशेषता यह है कि इसमें ज्या चाप की गणना के बिना ही सब गणना की गई है और यह अत्यंत शुद्ध है। ये बहुत अच्छे वेधकर्ता थे। इन्होंने अपने पिता के वेधों से भी लाभ उठाया। इसीलिये इन्होंने एक ऐसी गणनाप्रणाली निकाली जो अति सरल होते हुए भी बहुत शुद्ध थी। इनके ग्रंथ के आधार पर भारत में बहुत से पंचांग बनते हैं। ग्रहलाघव की अनेक टीकाएँ हो चुकी हैं।


title: भारतीय ज्योतिषी

text: इनका रचनाकाल शक सं 1425 है। इनका ग्रंथ सुंदरसिद्धांत है। इसके दो मुख्य भाग हैं : गणिताध्याय तथा गोलाध्याय। ग्रहगणित के लिये इन्होंने करणग्रंथों की तरह क्षेपक तथा वर्षगतियाँ भी दी हैं। कहीं कहीं पर इनकी उपपत्तियाँ भास्करसिद्धांत से विशिष्ट हैं। इन्होंने यंत्रमालाधिकार में एक नवीन यंत्र बनाया है।


title: भारतीय ज्योतिषी

text: इनका जनम शक सं 1430 है। ये ज्ञानराज के पुत्र थे। इन्होंने गणित ज्योतिष के सूर्यप्रकाश, लीलावती टीका, बीज टीका, श्रीपतिपद्धतिगणित, बीजगणित, नामक ग्रंथों की रचना की है। कोलब्रुक के अनुसार इन्होंने सिद्धांतशिरोमणि टीका तथा गणितमालती ग्रंथ भी बनाए हैं। इनका एक और ग्रंथ है सिद्धांतसंहितासार समुच्चय।


title: भारतीय ज्योतिषी

text: रचनाकाल : शक सं 1447 के लगभग, रचना : अनुंबसुधारस की सुधारस-चषक-टीका, ग्रहलाघवोदाहरण, ग्रहफलोपपत्ति; पंचांगफल, कुंडकल्पलता तथा प्रसिद्ध फलितग्रंथ जातकाभरण।


title: भारतीय ज्योतिषी

text: मुहूर्तचिंतामणि के निर्माता राम तथा ताजिक नीलकंठी के निर्माता, नीलकंठ के पिता अनंत, का रचनाकाल शक सं 1480 है। इन्होंने कामधेनु की टीका तथा जातकपद्धति की रचना की।


title: भारतीय ज्योतिषी

text: रचनाकाल : शक सं 509, ग्रंथ : तोडरानंद तथा ताजिकनीलकंठी। गणकतरंगिणी के अनुसार इन्होंने जातकपद्धति भी लिखी थी। आफ्रेच सूची के अनुसार इनके अन्य ग्रंथ हैं : तिथिरतनमाला, प्रश्नकौमुदी अथवा ज्योतिषकौमुदी, दैवज्ञवल्लभा, जैमिनीसूत्र की सूबोधिनी टीका। ग्रहलाघव टीका, ग्रहौतक टीका, मकरंद टीका तथा एक मुहूर्तग्रंथ की टीका।


title: भारतीय ज्योतिषी

text: काल : शक सं 1420 के पश्चात्, रचनाएँ : बीजगणित, मकरंद तथा यंत्रचिंतामणि की उदाहरणस्वरूप टीकाएँ। इन्होंने सर्वार्थचिंतामणि, पंचपक्षी तथा मुहूर्ततत्व की टीकाएँ भी की हैं।


title: भारतीय ज्योतिषी

text: काल : शक सं 1534-1556। ये प्रसिद्ध सोदाहरण टीकाकार हैं। इन्होंने सूर्यसिद्धांत शिरोमणि, करणकुतूहल, मकरंद, केशबीजातक पद्धति, सोमसिद्धांत, तिथिचिंतामणि, चंद्रमानतंत्र, बृहज्जातक, श्रीपतिपद्धति वसिष्ठसंहिता तथा बृहत्संहिता पर टीकाएँ की हैं।


title: भारतीय ज्योतिषी

text: रचना : शक सं 1500-1530, ग्रंथ : भास्कराचार्य के बीजगणित की बीजनवांकुद तथा जातकपद्धति की टीकाएँ, तथा छादकनिर्णय।


title: भारतीय ज्योतिषी

text: ये गूढ़ार्थप्रकाशिकाकार रंगनाथ के पुत्र थे। इनका जन्मकाल श सं 1525 है। इन्होंने सिद्धांतसार्वभौम ग्रंथ लिखा तथा लीलावती पर निसृष्टार्थदूती और सिद्धांतशिरोमणि की मरीचि टीका की। कुछ विद्वान् पाटीसार भी इनका लिखा मानते हैं।


title: भारतीय ज्योतिषी

text: जन्म : शक सं 1530 के लगभग। इन्होंने काशी में शक सं 1580 के लगभग सिद्धांततत्वविवेक बनाया। यह आधुनिक सूर्यसिद्धांत के आधार पर लिखा गया है। इसमें बहुत सी गणित संबंधी नवीन रीतियाँ है। तुरीय यंत्र का विस्तृत वर्णन तथा ध्रुवतारा की स्थिरता का वर्णन इनकी नूतनता है। इन्होंने मुनीश्वर तथा भास्कराचार्य का कई स्थलों पर खंडन किया है, जो कुछ स्थलों पर इनके निजी अज्ञान का द्योतक है। ये संक्षिप्त न लिखकर बहुत विस्तार से लिखते हैं। इनके 13 अध्यायों के ग्रंथ में 3,024 श्लोक हैं।


title: भारतीय ज्योतिषी

text: रचनाकाल: शक सं 1561। इन्होंने सायन मानों से सर्वसिद्धांतराज ग्रंथ लिखा है। इसमें वर्तमान 365.14.33.7 40448 दिनादि है, जो वास्तव काल के निकटतर है। इनके दिए हुए भगणों से यह स्पष्ट है कि ये कुशल वेधकर्ता थे।


title: भारतीय ज्योतिषी

text: रचना : शक सं 1661। इन्होंने होरासारसुधानिधि, नरजातकव्याख्या, गणकप्रिया, स्वरसार तथा ताजकसुधानिधि लिखे।


title: भारतीय ज्योतिषी

text: राजा जयसिंह शंक सं 1615 में राजसिंहासन पर बैठे थे। इन्होंने हिंदू, मुसलमान तथा यूरोपीय ज्योतिष ग्रंथों का अध्ययन किया और देखा कि उनसे स्पष्ट ग्रह तथा दृश्य ग्रहों में अंतर है। इसलिये इन्होंने जयपुर, दिल्ली, मथुरा, उज्जैन तथा काशी में पक्की वेधशालाएँ बनवाईं जो अब भी इनके कीर्तिस्तंभ की तरह विद्यमान हैं। आठ साल तक वेध करवाकर इन्होंने अरबी का जिजमुहम्मद तथा संस्कृत में सम्राट् सिद्धांत नामक ग्रंथ बनवाए। सिद्धांत सम्राट् इन्होंने जगन्नाथ पंडित से शक सं 1653 में बनवाया। इनके ग्रंथ से ग्रह अतिसूक्ष्म आते हैं।


title: भारतीय ज्योतिषी

text: इन्होंने शक सं 1734 से 1761 के बीच ग्रहविज्ञानसारणी, मासप्रवेशसारणी, लग्नसारणी, क्रांतिसारणी आदि ग्रंथ लिखे।


title: भारतीय ज्योतिषी

text: काशी के संस्कृत कालेज के ज्योतिष के मुख्य अध्यापक थे। बापूदेव शास्त्री (नृसिंह) का जन्म शक सं 1743 में हुआ। ये प्रयाग तथा कलकत्ता विश्वविद्यालयों के परिषद तथा आयरलैंड और ग्रेट ब्रिटेन की रॉयल के सम्मानित सदस्य थे। इन्हें महामहोपाध्याय की उपाधि मिली थी। इनके ग्रंथ हैं : रेखागणित प्रथमाध्याय, त्रिकोणमिति, प्राचीन ज्योतिषाचार्याशयवर्णन, सायनवाद, तत्वविवेकपरीक्षा, मानमंदिरस्थ यंत्रवर्णन, अंकगणित, बीजगणित। इन्होंने सिद्धांतशिरोमणि का संपादन तथा सूर्यसिद्धांत का अंग्रेजी में अनुवाद किया। इनका दृक्सिद्ध पंचांग आज भी वाराणसेय संस्कृत विश्वविद्यालय से प्रकाशित होता है।


title: भारतीय ज्योतिषी

text: इन्होंने पाश्चात्य ज्योतिष के आधार पर ग्रहसाधनकोष्ठक शक सं 1772 में लिखा। इनका अन्य ग्रंथ चिंतामणि हैं।


title: भारतीय ज्योतिषी

text: जन्म : शक सं 1753। इन्होंने वामनकृष्ण जोशी गद्रे के साथ ग्रहलाघव का मराठी अनुवाद, ज्योतिषशास्त्र तथा पंचांगसाधनसार छपाया तथा "मासानां मार्गशीर्षोहं" लेख द्वारा यह सिद्ध किया कि वेद शकपूर्व 30 हजार वर्ष से प्राचीन हैं1


title: भारतीय ज्योतिषी

text: इन्होंने शक सं 1812 में पाश्चात्य ज्योतिष के आधार पर "ज्योतिर्गणित" लिखा, जिससे ग्रहगणना बहुत सूक्ष्म होती है।


title: भारतीय ज्योतिषी

text: इनका जन्मकाल शक सं 1782 है। ये काशी के संस्कृत कालेज के ज्योतिष के प्रधान पंडित तथा अपने समय के अति प्रसिद्ध विद्वान् थे। इन्हें महामहोपाध्याय की उपाधि प्राप्त थी। इनके ग्रंथ हैं : दीर्घवृत्तलक्षण, विचित्र प्रश्न सभंग, द्युचरचार, वास्ववचंद्रश्रृंगोन्नति, पिंडप्रभाकर, भाभ्रम रेखानिरूपण, धराभ्रम, ग्रहणकरण, गोलीयरेखागणित, रेखागणित के एकादश द्वादश अध्याय तथा गणकतरंगिणी। इन्होंने सूर्यसिद्धांत, ग्रहलाघव आदि ग्रंथों की टीकाएँ तथा बहुत से ग्रंथों का संपादन भी किया।


title: भारतीय ज्योतिषी

text: जन्मकाल सं 1775 है। इन्होंने विद्यार्थीबुद्धिवर्द्धिनी, सृष्टिचमत्कार, ज्योतिर्विलास, भूवर्णन तथा सेवेल के सहयोग से इंडियन कैलेंडर आदि ग्रंथ लिखे। इनकी कींर्ति का स्तंभ मराठी में लिखा भारतीय ज्योतिष है, जिसमें इन्होंने अनुसंधानात्मक तथा आलोचनात्मक ढंग से भारतीय ज्योतिष के विकास का इतिहास लिखा है।


title: माइक्रोमैक्स मोबाइल

text: माइक्रोमैक्स गुड़गांव, हरियाणा, भारत में अवस्थित एक दूरसंचार कंपनी है। यह एक वायरलेस टेलीफोन हैंडसेट विक्रेता है। पूरे देश में माइक्रोमैक्स के 23 घरेलू कार्यालय एवं हांगकांग, संयुक्त राज्य अमेरिका, दुबई और अब नेपाल में अंतर्राष्ट्रीय कार्यालय हैं।


title: माइक्रोमैक्स मोबाइल

text: 31 मार्च 2010 को समाप्त हुई तिमाही के दौरान भेजी गई इकाईयों के परिमाणों के हिसाब से माइक्रोमैक्स भारतीय घरेलू मोबाइल हैंडसेटों की सबसे बड़ी कंपनी एवं 31 मार्च 2010 को भारत में सबसे बड़ी मोबाइल हैंडसेट विक्रेता है।


title: माइक्रोमैक्स मोबाइल

text: माइक्रोमैक्स ने अपनी शुरुआत मार्च 2000 में की जब इसे माइक्रोमैक्स इंफॉर्मेटिक्स प्राइवेट लिमिटेड के रूप में निगमित किया गया। हालांकि, इसने 2008 में ही मोबाइल हैंडसेट उद्योग में प्रवेश किया। इसलिए, यह कहा जा सकता है कि आज मौजूद माइक्रोमैक्स मोबाइल की स्थापना 2008 में की गई एवं तब से तेजी से विकास कर यह भारत में घरेलू मोबाइल हैंडसेट की अग्रणी कंपनी बन गयी है।


title: माइक्रोमैक्स मोबाइल

text: हाल ही में माइक्रोमैक्स इंकॉर्पोरेट के बाजार की हिस्सेदारी में वृद्धि हुई है। 31 मार्च 2010 को समाप्त हुई तिमाही के दौरान भेजे गए सामानों के परिमाणों के हिसाब से माइक्रोमैक्स भारतीय घरेलू मोबाइल हैंडसेटों की सबसे बड़ी कंपनी एवं 31 मार्च 2010 को भारत में पहली सबसे बड़ी मोबाइल हैंडसेट विक्रेता है। सितम्बर, 2008 में कंपनी की बाजार की हिस्सेदारी 0.59% से बढ़कर 31 मार्च 2010 को उसी तिमाही में 6.24% दर्ज की गई। वित्त वर्ष 2009-10 के लिए माइक्रोमैक्स भारत में सबसे तेजी से बढ़ता हुआ मोबाइल ब्रांड बन गया। 30 जून 2009 को समाप्त हुई तिमाही में हैंडसेट की बिक्री 123.48% बढ़कर 11 लाख 50 हजार इकाईयों से 31 मार्च 2010 की तिमाही के अंत में 25 लाख 70 हजार इकाईयां हो गई। माइक्रोमैक्स भारत में सेवा प्रदाताओं को डेटा कार्ड भी बेचता है जिनमें एयरटेल एवं बीएसएनएल जैसे अग्रणी सेवा प्रदाता भी शामिल हैं।


title: सर्वदमन बनर्जी

text: टीवी पर उनके कुछ खास सीरियल इस प्रकार से हैं श्री कृष्णा, अर्जुन, जय गंगा मैया और ॐ नमः शिवाय जिनमें उन्होंने भगवान के किरदार निभाए और भलीभाँती अपनी किरदारों को साथ इन्साफ किया और वही किरदार आज उनकी ज़िन्दगी में भी दिखाई पड़ते हैं।


title: सर्वदमन बनर्जी

text: फिल्मों की शुरुवात उन्होंने १९८३ की आदि शंकराचार्य से की थीं उसके बाद वल्लभाचार्य गुरु, श्री दत्ता दर्शनम, सिरिवेनेला, स्वयम कृषि, माधावत्याना, स्वामी विवेकानंद, और पैरो में भगवान। महेंद्र सिंह धोनी के ज़िन्दगी पर आधारित फिल्म ‘’ में धोनी के कोच के रूप में दिखे थे।


title: सर्वदमन बनर्जी

text: उनकी टीवी और फिल्मों की ज़िन्दगी की तरह उनकी निजी ज़िन्दगी भी काफी साफ़ सुथरी हैं लेकिन एक्टिंग को उन्होंने बहुत पहले ही छोड़ दिया था। उसके बाद वो शान्ति के लिए जीना शुरू कर चुके थे और ऋषिकेश की सुन्दर और हरी भरी वादियों में रहने लगे।


title: सर्वदमन बनर्जी

text: अब बनर्जी हिमालयी राज्य उत्तराखंड के ऋषिकेश में रहते हैं। वो निशुल्क योग एवं मेडिटेशन क्लास चलाते हैं वो लोगों को आध्यात्म सिखाते हैं। साथ ही वो "पंख" नामकी एक संस्था से जुडे भए हैं जिसके साथ मिलकर वो गरीब बच्चों की पढ़ाई के लिए काम करते हैंं।


title: मुंबई के सात द्वीप

text: आज हम जिसे मुंबई (पहले बंबई) कहते हैं, मूल रूप से सात अलग अलग समुद्री द्वीपों से मिल कर बनी है। पांच शताब्दियों के लंबे अंतराल के दौरान इन सात द्वीपों को विभिन्न भूमि-सुधार परियोजनाओं के द्वारा एक दूसरे से जोड़ कर आज के मुंबई शहर और ऐतिहासिक पुरानी मुंबई की रचना की गयी। मूल द्वीपसमूह में निम्नलिखित द्वीप शामिल थे:


title: मुंबई के सात द्वीप

text: 1970 में सर्वोच्च न्यायालय द्वारा तटीयरेखा की सुरक्षा और मछुआरों द्वारा इसके उपयोग के लिए निषेधाज्ञाओं की एक श्रृंखला स्थापित की। इन निषेधों के साथ साथ 1990 के दशक गठित तटीय नियामक क्षेत्र और बढ़ती पर्यावरण चिंताओं के कारण मुंबई में भूमि-सुधार परियोजनाओं की संख्या और पैमाने में उल्लेखनीय कमी आई है।


title: अनुष्ठान

text: कर्मकाण्ड या अनुष्ठान (ritual) से तात्पर्य ऐसे क्रमबद्ध कार्यों कार्यों से है जो विशेष स्थान पर, विशेष विधि से, विशेष शब्दों द्वारा किए जाते हैं। कर्मकाण्ड किसी समुदाय की परम्परा के अंग हो सकते हैं।


title: राजस्थान का युद्ध

text: सन ७३८ ई में लड़े गये कई युद्धों की शृंखला को राजस्थान के युद्ध कहते हैं। इन युद्धों में हिन्दुओं के संघ ने आक्रमणकारी अरब सेनाओं को सिन्ध नदी के पूर्वी भाग से पीछे धकेलते हुए इस भाग को अरबों के प्रभाव से मुक्त कर दिया था। अन्तिम युद्ध वर्तमान सिन्ध और राजस्थान की सीमा पर किसी स्थान पर हुआ था। अरब सेना ने सिन्ध पर अधिकार कर लिया किन्तु उनको सिन्ध नदी के पश्चिमी क्षेत्र तक रुकने के लिये मजबूर होना पड़ा।


title: राजस्थान का युद्ध

text: प्रतिहार राजवंश के नागभट्ट प्रथम, दक्षिण भारत के चालुक्य राजवंश का सम्राट विक्रमादित्य द्वितीय, गुहिल राजवंश के बाप्पा रावल तथा कई महान क्षत्रिय राजपूत थे। अरबों ने फारस को बहुत कम समय में बहुत कम प्रयत्न से जीत लिया था, उसी से उत्साहित होकर अरब सेनाओं ने भारत पर आक्रमण किया जिसमें उनको मुंह की खानी पड़ी।


title: राजस्थान का युद्ध

text: राजस्थान का युद्ध (या युद्ध की श्रृंखला), 738 ए.डी. में तत्कालीन सिंध-राजस्थान की सीमा पर हुआ । इस युद्ध में, राजपूत गठबंधन गठबंधन ने अरब आक्रमणकारियों को हराया और सिंधु नदी के पूर्वी क्षेत्र से अरब आक्रमणकारियों और लूटेरों को पीछे धकेल दिया और पूरे भारत की रक्षा की।


title: राजस्थान का युद्ध

text: 7वीं शताब्दी के अंत तक इस्लाम एक शक्तिशाली धर्म बन गया था और अरब एक शक्तिशाली सेना । मोहम्मद इब्न कसीम ने ईरान और अफगानिस्तान पर कब्जा कर लिया था । उनके उत्तराधिकारी, जुनेद इब्न अब्द अल-रहमान अल-मुरी, ने 730 सी.ई. की शुरुआत में हिंदुस्तान क्षेत्र में एक बड़ी सेना का नेतृत्व किया। अपनी सेना को दो हिस्सों में बांटकर उन्होंने दक्षिणी राजस्थान, पश्चिमी मालवा और गुजरात के कई शहरों में लूटपाट की।


title: राजस्थान का युद्ध

text: अरब बलों की शक्ति का अनुभव करते हुए नागभट्ट प्रथम ने राष्ट्रकूट साम्राज्य के जयसिंह वर्मन के साथ संयुक्त मोर्चा दिखाने का आग्रह किया। जयसिम्हा ने आग्रह स्वीकार किया और अपने पुत्र अवनिजनश्रया पुलकेसी को नागभट्ट प्रथम को समर्थन देने के लिए भेजा । दोनों सेनाएं राजस्थान की सीमा पर पहले से ही युद्ध कर रही बप्पा रावल के नेतृत्व वाली राजपूत सेना में सम्मिलित हुई ।


title: राजस्थान का युद्ध

text: इस युद्ध में 5000-6000 पैदल राजपूत सेना और घुड़सवारों ने 30,000 से अधिक अरबी सेना का सामना किया । युद्ध के दौरान बप्पा रावल के नेतृत्व वाली राजपूत सेना अरबी नेता अमीर जुनैद को मारने में सफल रही ॥ अरब इतिहासकार सुलेमान के शब्दों में, “मुसलमानों को भाग कर शरण लेने का स्थान भी नहीं मिल पाया था।”


title: राजस्थान का युद्ध

text: अरबों को अपनी हार से उबरने में काफी समय लग गया। जुनेद के उत्तराधिकारी तमीम इब्न ज़ेड अल-उत्बी ने राजस्थान के खिलाफ एक नए युद्ध की रचना की लेकिन किसी भी क्षेत्र पर कब्ज़ा करने में असफल रहे। इस प्रकार, वीर राजपूतों की तिहरी संधि ने कम से कम अगले 300 वर्षों तक अरब आक्रमणकारियों से हिंदुस्तान को बचाया।


title: प्यूमा एजी (Puma AG)

text: प्यूमा एजी रुडोल्फ डास्लर स्पोर्ट (Puma AG Rudolf Dassler Sport) (आधिकारिक नाम प्यूमा [PUMA]), एक प्रमुख जर्मन बहुराष्ट्रीय कंपनी है जो उच्च-स्तरीय एथलेटिक जूते, लाइफस्टाइल फुटवीयर और अन्य खेल संबंधी पोशाक तैयार करती है। रुडोल्फ डास्लर द्वारा 1924 में स्थापित यह कंपनी जर्मनी के हर्जोगेनौराच में स्थित है।


title: प्यूमा एजी (Puma AG)

text: इस कंपनी को अपने फुटबॉल के जूतों के लिए जाना जाता है और इसने पेले, यूसेबियो, योहन क्रायफ़, एंजो फ्रांसेस्कोली, डिएगो माराडोना, लोथार मथायस, केनी डेलग्लिश, डिडियर डेसचैम्प्स और गियानलुइगी बफोन सहित कई प्रतिष्ठित फुटबॉल खिलाड़ियों को प्रायोजित किया है। प्यूमा जमैका के ट्रैक एथलीट उसैन बोल्ट की भी प्रायोजक है,जिन्होंने 2008 के बीजिंग ओलंपिक्स में पुरुषों की 100 मीटर, 200 मीटर और 4x100 मीटर के विश्व रिकॉर्ड को तोड़कर तीन स्वर्ण पदकों पर कब्जा किया था। संयुक्त राज्य अमेरिका में यह कंपनी जो नामाथ के साथ अपनी विज्ञापन साझीदार और 1968 में अपने द्वारा पेश किये गए सुइड बास्केटबॉल जूतों के लिए संभवतः सर्वाधिक प्रसिद्ध है जिसने अंततः न्यूयॉर्क निक्स के बास्केटबॉल सितारे वॉल्ट "क्लाइड" फ्रेज़र के नाम को अपना लिया था।


title: प्यूमा एजी (Puma AG)

text: कंपनी लैमिने कॉयेट, एमी गार्बर्स और अन्य के द्वारा डिजाइन किये गए लाइंस शूज और स्पोर्ट्स क्लोथिंग भी पेश करती है। 1996 के बाद से प्यूमा ने संयुक्त राज्य अमेरिका में अपनी गतिविधियों को तेज कर दिया है। प्यूमा के पास अमेरिकी ब्रांड के खेल संबंधी वस्त्र निर्माता लोगो एथलेटिक के 25% का स्वामित्व है, जिसे अमेरिकी पेशेवर बास्केटबॉल एवं संघ फुटबॉल लीगों का लाइसेंस प्राप्त है। 2007 के बाद से प्यूमा एजी (Puma AG) फ्रांसीसी लक्जरी समूह पीपीआर का हिस्सा रही है।


title: प्यूमा एजी (Puma AG)

text: क्रिस्टोफ वॉन विल्हेम डास्लर एक जूता फैक्टरी में श्रमिक थे जबकि उनकी पत्नी पावलिन नूर्नबर्ग शहर से 20 किलोमीटर दूर, हर्जोगेनौराच के बोवारियन कस्बे में एक छोटी सी लॉन्ड्री चलाती थी। उनके बेटे रुडोल्फ डास्लर स्कूल छोड़ने के बाद जूता फैक्टरी में अपने पिता के साथ शामिल हो गए और फिर उन्हें प्रथम विश्व युद्घ में लड़ने के लिए बुलाया गया था। लड़ाई से वापस लौटने के बाद रुडोल्फ ने पहले एक चीनी मिट्टी के बरतन की फैक्टरी में और इसके बाद नूर्नबर्ग में एक चमड़े के थोक व्यापार में प्रबंधन की जिम्मेदारी संभाली.


title: प्यूमा एजी (Puma AG)

text: दूसरों के लिए काम करने और घर से दूर रहने से ऊब जाने के बाद रुडोल्फ 1924 में हर्जोगेनौराच लौट आये और अपने छोटे भाई एडॉल्फ के साथ जुड़ गए, जिनका उपनाम "एडी" था और जिसने अपना खुद का जूते का कारखाना स्थापित किया गया था। उन्होंने इस नये कारोबार को "गेब्रदर डास्लर शूफैब्रिक" ("डास्लर ब्रदर्स शू फैक्ट्री") का नाम दिया. इस जोड़ी ने अपनी माँ की लॉन्ड्री में अपना उद्यम शुरू किया, लेकिन एक समय में कस्बे में बिजली की आपूर्ति भरोसेमंद नहीं थी और दोनों भाइयों को कभी-कभी अपने उपकरण को चलाने के लिए एक स्टेशनरी साइकिल से पैडल वाली बिजली का इस्तेमाल करना पड़ता था।


title: प्यूमा एजी (Puma AG)

text: 1936 के ग्रीष्मकालीन ओलंपिक में एडी डास्लर ने स्पाइकों से भरे एक सूटकेस के साथ दुनिया के पहले मोटर मार्गों में से एक पर स्थित बावरिया से लेकर ओलंपिक गांव तक ड्राइव किया और संयुक्त राज्य अमेरिका के धावक जेसे ओवेन्स को इनका इस्तेमाल करने के लिए राजी किया, जो एक अफ्रीकी-अमेरिकी के लिए पहला प्रायोजन था। ओवेन्स के चार स्वर्ण पदक जीतने के बाद उनकी सफलता ने दुनिया के सबसे प्रसिद्ध खिलाड़ियों के बीच डास्लर जूतों की अच्छी प्रतिष्ठा कायम कर दी. दोनों भाइयों की मेज पर दुनिया भर से पत्रों का अम्बार लग गया और अन्य राष्ट्रीय टीमों के सभी प्रशिक्षक उनके जूतों में रूचि लेने लगे. कारोबार तेजी से आगे बढ़ा और डास्लर बंधु द्वितीय विश्व युद्ध से पहले तक प्रति वर्ष 200,000 जोड़ी जूते बेच रहे थे।


title: प्यूमा एजी (Puma AG)

text: दोनों भाई नाजी पार्टी में शामिल हो गए लेकिन रुडोल्फ पार्टी के थोड़ा करीब थे। युद्ध के दौरान के इस जोड़ी के बीच बढ़ती दरार 1943 में मित्र देशों के एक बम हमले के बाद टूट के कगार पर पहुँच गयी जब एडी और उनकी पत्नी एक ऐसे बम से बचने के आश्रय में चढ़ गए जिसमें रुडोल्फ और उनका परिवार पहले से मौजूद था: एडी ने जाहिर तौर पर मित्र देशों के युद्धक विमानों को संदर्भित करते हुए कहा "गंदे कमीने फिर से वापस आ गए हैं" लेकिन रुडोल्फ ने समझा कि उनके भाई ने उन्हें और उनके परिवार के बारे में ऐसा कहा था। बाद में जब रुडोल्फ को अमेरिकी सैनिकों द्वारा पकड़ लिया गया और उनपर वाफेन एसएस का सदस्य होने का आरोप लगाया तब उन्हें यह विश्वास हो गया कि उनके भाई ने उन्हें अंदर भेजा था।


title: प्यूमा एजी (Puma AG)

text: 1948 में दोनों भाइयों ने अपना कारोबार अलग-अलग कर लिया। रूडी ने अपनी खुद की कंपनी शुरू करने के लिए औराच नदी के दूसरे किनारे की ऊंची पहाड़ी को छोड़ दिया. इसी विभाजन के बाद से एडोल्फ ने अपनी खुद की खेल संबंधी पोशाकों की कंपनी शुरू की जिसका नामकरण करते हुए उन्होंने अपने उपनाम "एडी" और अपने अंतिम नाम के पहले तीन अक्षरों "डास (डीएएस)" को मिलाकर इसे एडिडास के रूप में स्थापित किया। रुडोल्फ ने रूडा नामक एक नयी फर्म गठित की - रुडोल्फ में से "रू" और डास्लर में से "डा".


title: प्यूमा एजी (Puma AG)

text: रुडोल्फ की कंपनी ने 1948 में अपना नाम बदलकर "प्यूमा शूफैब्रिक रुडोल्फ डास्लर" रख लिया और 1986 में यह एक सार्वजनिक कंपनी बन गयी जो बोर्से मंशेन और फ्रैंकफर्ट स्टॉक एक्सचेंज पर सूचीबद्ध हुई.


title: प्यूमा एजी (Puma AG)

text: हालांकि भाइयों के अलग-अलग होने के कारण शहर भी विभाजित हो गया। 1948 से यह शहर वास्तव में छोटे बर्लिन शहर की तरह विभाजित हो गया था। ब्रांड के प्रति निष्ठा कई निवासियों के लिए सर्वोपरि बन गयी थी और वहाँ दुकानें, बेकर और बार खुल गए थे जो अनाधिकारिक तौर पर या तो रुडोल्फ प्यूमा के लिए या फिर एडॉल्फ एडिडास के प्रति वफादार माने जाते थे। इस शहर के दो फुटबॉल क्लब भी विभाजित हो गए थे: एएसवी हर्जोगेनोराच क्लब ने तीन धारियों वाली पोशाक पहनी थी, जबकि 1 एफसी हर्जोगेनोराच के जूते पर छलांग लगाती हुई बिल्ली मौजूद थी। इंटरमैरिज की त्योरियां चढ़ी हुई थीं। जब काम करने वाले लोग रुडोल्फ के घर काम करने आते, वे इस उद्देश्य के साथ एडिडास के जूते पहनते थे कि जब रुडोल्फ उसके जूतों को देखेंगे तो वे उसे बेसमेंट में जाकर एक जोड़ी प्यूमा जूते उठा लेने के लिए कहेंगे, जो उन्हें मुफ्त में मिल सकते थे। दोनों भाइयों के बीच कभी मेल-मिलाप नहीं हुआ और हालांकि दोनों एक ही कब्रिस्तान में दफनाये गए लेकिन जितना संभव हो सका उन्हें अलग-अलग ही रखा गया।


title: प्यूमा एजी (Puma AG)

text: मई 1989 में रुडोल्फ के बेटों आर्मिन और गर्ड डास्लर प्यूमा में अपनी 72 प्रतिशत की हिस्सेदारी स्विस व्यवसायी कोसा लीबरमैन एसए को बेचने के लिए राजी हुए.


title: प्यूमा एजी (Puma AG)

text: निष्पक्ष व्यापार और श्रमिकों के अधिकारों को बढ़ावा देने वाले संगठनों ने अपने विकासशील विश्व के कारखानों में, विशेष तौर पर चीन, तुर्की, अल साल्वाडोर और इंडोनेशिया के श्रमिकों के संदर्भ में प्यूमा के नियुक्ति के तरीकों की आलोचना की.


title: प्यूमा एजी (Puma AG)

text: प्यूमा एजी (Puma AG) के पास तकरीबन 9,204 कर्मचारी मौजूद हैं और यह 80 से अधिक देशों में अपने उत्पादों का वितरण करती है। वित्तीय वर्ष 2003 में कंपनी की आमदनी 1.274 बिलियन यूरो थी। प्यूमा 2002 की एनिमी श्रृंखला के लिए व्यावसायिक प्रायोजक थी"" जिसमें जर्सी और खेलने वाले कपडे प्यूमा ब्रांड के थे।


title: प्यूमा एजी (Puma AG)

text: 1993 से कंपनी का संचालन सीईओ एवं अध्यक्ष जोचेन जीट्ज़ द्वारा किया या रहा है। 2007 में उनके अनुबंध को निर्धारित समय के बाद अतिरिक्त चार सालों के लिए 2012 तक आगे बढ़ा दिया गया था।


title: प्यूमा एजी (Puma AG)

text: जापानी फैशन गुरु मिहारा यासुहिरो कपड़ों के जूतों (स्नीकर्स) की उच्च-स्तरीय एवं उन्नत-अवधारणा की लाइन तैयार करने के लिए प्यूमा की टीम में शामिल हो गए।


title: प्यूमा एजी (Puma AG)

text: प्यूमा उत्साही ड्राइविंग जूतों और दौड़ के सूटों की प्रमुख निर्माता कंपनी है। वे विशेष रूप से फॉर्मूला वन और नैस्कार (NASCAR) दोनों क्षेत्रों में प्रमुख निर्माता हैं।


title: प्यूमा एजी (Puma AG)

text: उनहोंने 2006 फीफा विश्व कप चैंपियनों, इतालवी राष्ट्रीय फुटबॉल टीम को प्रायोजित करने का अधिकार सफलतापूर्वक हासिल किया था जिनके लिए उन्होंने टीम द्वारा पहनी जानी वाले कपड़े तैयार किये और उनको प्रायोजित किया। प्यूमा-फेरारी और प्यूमा-बी एमडब्ल्यू जूते तैयार करने के लिए फेरारी और बीएमडब्ल्यू के साथ उनकी साझेदारी भागीदारी ने भी इस सफलता में योगदान दिया. 15 मार्च 2007 को प्यूमा ने एक क्लब के लिए अपने पहले नए 2007/2008 लाइन के यूनिफॉर्म को पेश किया और ब्राजील का फुटबॉल क्लब ग्रेमियो 2006 के विश्व कप में इटली द्वारा पहनी गयी पोशाक की तरह लेजर सिलाई की तकनीक का इस्तेमाल करने वाला पहला क्लब होगा. ग्रेमियो और अन्य ब्राजीली क्लब इस तकनीक का इस्तेमाल सबसे पहले इसलिए कर पायेंगे क्योंकि उनका सीजन यूरोपीय क्लबों से छः महीने पहले शुरू होता है। प्यूमा बेसबॉल क्लीट्स भी बनाती है और डेट्रॉइट टाइगर्स के आउटफील्डर जॉनी डैमन इसके प्रवक्ता हैं। उनका अपनी खुद की क्लीट (धातु की पट्टी) है जो "डीएफआर मेटल्स" कहलाता है।


title: प्यूमा एजी (Puma AG)

text: 2008 में प्यूमा ने एक विशेष सालगिरह संस्करण के साथ "किंग" की 40वीं सालगिरह, "किंग XL" (रोमन अंकों में XL का मतलब 40 होता है) मनाई, जो पुर्तगाली फुटबॉल खिलाड़ी यूसेबियो को एक श्रद्धांजलि थी जिसने लीजेंडरी किंग के साथ 1968 में 42 गोल दागे थे और यूरोप के प्रमुख गोलकर्ता के रूप में गोल्डन बूट पुरस्कार जीता था। किंग पेले, मारियो केम्पस, रूडी वोलर, लोथार मथायस, मास्सिमो ओडो और डिएगो माराडोना जैसे खिलाड़ियों का पसंदीदा जूता था। प्यूमा ने किंग श्रृंख्ला के नए संस्करणों की रिलीज में भी योगदान दिया है और इतालवी सॉकर के इतिहास और विशेष रूप से दो बार के विश्व विजेता कोच वितोरियो पोजो, प्यूमा किंग XL इटालिया का जश्न मनाने के लिए 2009 में एक संस्करण रिलीज किया है।


title: प्यूमा एजी (Puma AG)

text: फरवरी 2007 में प्यूमा ने बताया कि 2006 के अंतिम तीन महीनों के दौरान उसका मुनाफा 26% गिराकर 32.8 मिलियन यूरो (45 मिलियन डॉलर; 22 मिलियन पाउंड) पर पहुँच गया है। मुनाफे में ज्यादातर गिरावट इसके विस्तार की ऊंची लागतों के कारण आयी थी और वास्तव में इसकी बिक्री एक तिहाई से अधिक बढ़कर 480.6 मिलियन यूरो पर पहुँच गयी थी।


title: प्यूमा एजी (Puma AG)

text: अप्रैल 2007 की शुरुआत में प्यूमा के शेयर 29.25 यूरो प्रति शेयर या 10.2% अधिक बढ़कर 315.14 यूरो प्रति शेयर पर जा पहुँचे थे। 10 अप्रैल 2007 को फ्रांसीसी रिटेलर और गुक्सी ब्रांड के मालिक पिनौल्ट-प्रिंटेम्प्स-रेडाउट (पीपीआर) ने घोषणा की है कि इसने एक पूर्ण अधिग्रहण के लिए रास्ता साफ करते हुए प्यूमा में 27% की हिस्सेदारी खरीदी थी। इस सौदे में प्यूमा के लिए 5.3 बिलियन यूरो का मूल्य तय हुआ। पीपीआर ने कहा कि एक बार छोटी हिस्सेदारी का अधिग्रहण पूरा हो जाने के बाद यह 330 यूरो प्रति शेयर मूल्य पर प्यूमा के लिए एक 'दोस्ताना' अधिग्रहण शुरू करेगा. प्यूमा के बोर्ड ने इस कदम को निष्पक्ष और फार्म के बेहतर हितों के लिए बताते हुए इसका स्वागत किया। 17 जुलाई 2007 को पीपीआर के पास प्यूमा के 62.1% शेयर मौजूद थे।


title: प्यूमा एजी (Puma AG)

text: 10 मार्च 2010 को प्यूमा ने यह घोषणा की कि यह कैलिफोर्निया के कार्ल्सबैड में स्थित कोबरा गोल्फ का फ्यूचर ब्रैंड्स इंक. से 100 प्रतिशत अधिग्रहण करेगी लेकिन यह कोई वित्तीय विवरण प्रस्तुत नहीं कर सकी. यह सौदा जो विनियामक अनुमोदन की मुश्किलों का सामना कर रही है इसके दूसरी तिमाही में समाप्त हो जाने की उम्मीद की जा रही है।


title: राजस्थान केन्द्रीय विश्वविद्यालय

text: राजस्थान केन्द्रीय विश्वविद्यालय, अजमेर के निकट,राजस्थान, भारत में एक शैक्षणिक संस्थान है। यह संसद के एक अधिनियम के माध्यम से स्थापित किया गया है: "केन्द्रीय विश्वविद्यालय अधिनियम, 2009" भारत सरकार द्वारा स्थापित।


title: राजस्थान केन्द्रीय विश्वविद्यालय

text: राजस्थान केन्द्रीय विश्वविद्यालय को एक नए केन्द्रीय विश्वविद्यालय के रूप में संसद के एक अधिनियम (2009 के अधिनियम सं. 25, भारत के गजट सं. 27, 20 मार्च 2009 को प्रकाशित) द्वारा स्थापित किया गया था और यह पूरी तरह से भारत सरकार द्वारा वित्त पोषित है।


title: राजस्थान केन्द्रीय विश्वविद्यालय

text: भारत की राष्ट्रपति, माननीया श्रीमती प्रतिभा देवीसिंह पाटिल ने विश्वविद्यालय के पहले कुलपति के रूप में प्रो॰ एम.एम. सालुंखे को नियुक्त किया है।


title: राजस्थान केन्द्रीय विश्वविद्यालय

text: राजस्थान राज्य सरकार ने जयपुर-अजमेर रोड NH-8 पर किशनगढ़ के पास बांदर सिंदरी में केंद्रीय विश्वविद्यालय की स्थायी साइट के लिए 518 एकड़ जमीन आवंटित की है। अब केंद्रीय विश्वविद्यालय सफलतापूर्वक अपने स्थायी परिसर में चल रहा है।


title: चमड़ा

text: चमड़ा जानवरों की खाल को कमा कर प्राप्त की गयी एक सामग्री है। कमाना या चर्मशोधन एक प्रक्रिया है जो पूयकारी खाल को एक टिकाऊ और विभिन्न प्रयोगों मे आने वाली सामग्री में परिवर्तित कर देती है। चमड़ा बनाने में मुख्यतः गाय और भैंस की खाल का प्रयोग किया जाता है। लकड़ी और चमड़ा ही दो ऐसी सामग्री हैं जो अधिसंख्य प्राचीन तकनीकों का आधार हैं। चमड़ा उद्योग और लोम उद्योग अलग अलग उद्योग हैं और उनकी यह भिन्नता उनके द्वारा प्रयुक्त कच्चे माल के महत्व से पता चलती है। जहां चमड़ा उद्योग का कच्चा माल मांस उद्योग का एक उपोत्पाद है वहीं लोम चर्म उद्योग में लोम की मांस से अधिक महत्वता है। चर्मप्रसाधन भी जानवरों की खालों का इस्तेमाल करता है, लेकिन इसमें आमतौर पर सिर और पीठ का हिस्सा ही प्रयोग में आता है। चर्म और खाल से गोंद और सरेस (जिलेटिन) का उत्पादन भी किया जाता है।


title: चमड़ा

text: चमड़े का उपयोग अनेकों कामों में होता है, जैसे जूता, कपड़ा, दास्ताने, पुस्तकों की बाइण्डिंग, मूर्ति, फर्नीचर, एवं शस्त्र आदि।


title: रिंकी खन्ना

text: रिंकी खन्ना एक भारतीय बॉलीवुड अभिनेत्री है, जो कि ट्विंकल खन्ना की बहन है और अक्षय कुमार की साली है।रिंकी खन्ना अभिनेता राजेश खन्ना व डिम्पल कपाड़िया की बेटी है।इनका विवाह २००३ में समीर सरन के साथ हुआ था।इन्होने बॉलीवुड को बहुत सारी फिल्मे दी है जैसे गोविंदा के साथ "जिस देश में गंगा रहता" ताततथ "झंकार बीट्स" आदि मुख्य है।


title: सामाजिक प्रक्रम

text: प्रक्रम (process) गति का सूचक है। किसी भी वस्तु की आंतरिक बनावट में भिन्नता आना परिवर्तन है। जब एक अवस्था दूसरी अवस्था की ओर सुनिश्चित रूप से अग्रसर होती है तो उस गति को प्रक्रम कहा जाता है। इस अर्थ में जीव की अमीबा से मानव तक आने वाली गति, भूप्रस्तरण (stratification) की क्रियाएँ तथा तरल पदार्थ का वाष्प में आना प्रक्रम के सूचक हैं। प्रक्रम से ऐसी गति का बोध होता है जो कुछ समय तक निरंतरता लिए रहे। सामान्य जगत् में जड़ और चेतन, पदार्थ और जीव में आने वाले ऐसे परिवर्तन प्रक्रम के द्योतक हैं। इस प्रकार प्रक्रम शब्द का प्रयोग व्यापक अर्थ में होता है।


title: सामाजिक प्रक्रम

text: प्रक्रम के इस मूल ग्रंथ के उपयोग सामाजिक जीवन के समझने के लिए किया गया है। सामाजिक शब्द से उस व्यवहार का बोध होता है जो एक से अधिक जीवित प्राणियों के पारस्परिक संबंध को व्यक्त करे, जिसका अर्थ निजी न होकर सामूहिक हो, जिसे किसी समूह द्वारा मान्यता प्राप्त हो और इस रूप में उसकी सार्थकता भी सामूहिक हो। एक समाज में कई प्रकार के समूह हो सकते हैं जो एक या अनेक दिशाओं में मानव व्यवहार को प्रभावित करें। इस अर्थ में सामाजिक प्रक्रम वह प्रक्रिया है जिसके द्वारा सामाजिक व्यवस्था अथवा सामाजिक क्रिया की कोई भी इकाई या समूह अपनी एक अवस्था से दूसरी अवस्था की ओर निश्चित रूप से कुछ समय तक अग्रसर होने की गति में हो।


title: सामाजिक प्रक्रम

text: एक दृष्टि से विशिष्ट दिशा में होने वाले परिवर्तन सामाजिक व्यवस्था के एक भाग के अंतर्गत देखे जा सकते हैं तथा दूसरी से सामाजिक व्यवस्था के दृष्टिकोण से। प्रथम प्रकार के परिवर्तन के तीन रूप हैं-


title: सामाजिक प्रक्रम

text: (1) आकार के आधार पर संख्यात्मक रूप से परिभाषित - जनसंख्या की वृद्धि, एक स्थान पर कुछ वस्तुओं का पहले से अधिक संख्या में एकत्र होना, जैसे अनाज की मंडी में बैलगाड़ियों या ग्राहकों का दिन चढ़ने के साथ बढ़ना, इसके उदाहरण हैं। मैकईश्वर ने इसके विपरीत दिशा में उदाहरण नहीं दिए हैं, किंतु बाजार का शाम को समाप्त होना, बड़े नगर में दिन के 8 से 10 बजे के बीच बसों या रेलों द्वारा बाहरी भाग से भीतरी भागों में कई व्यक्तियों का एकत्र होना तथा सायंकाल में विसर्जित होना ऐसे ही उदाहरण हैं। अकाल तथा महामारी के फैलने से जनहानि भी इसी प्रकार के प्रक्रम के द्योतक हैं।


title: सामाजिक प्रक्रम

text: (2) संरचनात्मक तथा क्रियात्मक दृष्टि से गुण में होने वाली परिवर्तन - किसी भी सामाजिक इकाई में आंतरिक लक्षणों का प्रादुर्भाव होना या उनका लुप्त होना इस प्रकार के प्रक्रम के द्योतक हैं। जनतंत्र के लक्षणों का लघु रूप से पूर्णता की ओर बढ़ना ऐसा ही प्रक्रम है। एक छोटे कस्बे का नगर के रूप में बढ़ना, प्राथमिक पाठशाला का माध्यमिक तथा उच्च शिक्षणालय के रूप में सम्मुख आना, छोटे से पूजा स्थल का मंदिर या देवालय की अवस्था प्राप्त करना विकास के उदाहरण हैं। विकास की क्रिया से आशय उन गुणों की अभिवृद्धि से है जो एक अवस्था में लघु रूप से दूसरी अवस्था में वृहत् तथा अधिक गुणसंपन्न स्थिति को प्राप्त हुए हैं। यह वृद्धि केवल संख्या या आकार की नहीं, वरन् आंतरिक गुणों की है। इस भाँति की वृद्धि संरचना में होती है और क्रियाओं में भी। इंग्लैंड में प्रधानमंत्री और संसद के गुण रूपी वृद्धि (प्रभाव या शक्ति की वृद्धि) में निरंतरता देखी गई है। इस विकास की दो दिशाएँ थीं। इन्हें किसी भी दिशा से देखा जा सकता है। भारत में कांग्रेस का उदय और स्वतंत्रता की प्राप्ति एक ओर तथा ब्रिटिश सरकार का निरंतर शक्तिहीन होना दूसरी ओर इसी रूप से देखा जा सकता है। जब तक सामाजिक विकास में नई आने वाली गुण संबंधी अवस्था को पहले आने वाली अवस्था से हेय या श्रेय बताने का प्रयास नहीं किया जाता, तब तक सामाजिक प्रक्रम विकास व ्ह्रास की स्थिति स्पष्ट करते हैं।


title: सामाजिक प्रक्रम

text: (3) निश्चित मर्यादाओं के आधार पर लक्ष्यों का परिवर्तन - जब एक अवस्था से दूसरी अवस्था की ओर जाना सामाजिक रूप से स्वीकृत वा श्रेय माना जाए तो उस प्रकार का प्रक्रम उन्नति या प्रगति का रूप लिए होता है और जब सामाजिक मान्यताएँ परिवर्तन द्वारा लाई जाने वाली दिशा को हीन दृष्टि से देखें तो उसे पतन या विलोम होने की प्रक्रिया कहा जाएगा। रूस में साम्यवाद की ओर बढ़ाने वाले कदम प्रगतिशील माने जाएँगे, अमरीका में राजकीय सत्ता बढ़ाने वाले कदम पतन की परिभाषा तक पहुँच जाएंगे, शूद्र वर्ण के व्यक्तियों का ब्राह्मण वर्ण में खान-पान होना समाजवादी कार्यक्रम की मान्यताओं में प्रगति का द्योतक है और परंपरागत व्यवस्थाओं के अनुसार अध:पतन का लक्षण। कुछ व्यवस्थाएँ एस समय की मान्यताओं के अनुसार श्रेयस्कर हो सकती हैं और दूसरे समय में उन्हें तिरस्कार की दृष्टि से देखा जा सकता है। रोम में ग्लेडिएटर की व्यवस्था, या प्राचीन काल में दास प्रथा की अवस्था में होने वाले परिवर्तनों के आधार पर भावनाएँ निहित थीं। समाज में विभिन्न वर्ग या समूह होते हैं, उनसे मान्यताएँ निर्धारित होती हैं। एक समूह की मान्यताएँ कई बार संपूर्ण समाज के अनुरूप होती हैं। कभी-कभी वे विपरीत दिशाओं में भी जाती हैं और उन्हीं के अनुसार विभिन्न सामाजिक परिवर्तनों का मूल्यांकन श्रेय वा हेय दिशाओं में किया जा सकता है। जब तक सामाजिक मान्यताएँ स्वयं न बदल जाएँ, वे परिवर्तनों को प्रगति या पतन की परिभाषा लंबे समय तक देती रहती हैं।


title: सामाजिक प्रक्रम

text: दूसरे प्रकार के सामाजिक प्रक्रम अपने से बाहर किंतु किसी सामान्य व्यवस्था के अंग के रूप में संतुलन करने या बढ़ने की दृष्टि से देखे जा सकते हैं। सामाजिक परिवर्तन चब एक संस्था के लक्षणों में आते हैं तो कई बार उस संस्था की संपूर्ण सामाजिक व्यवस्था या अन्य विभागों से बना हुआ संबंध बदल जाता है। पहले के संतुलन घट-बढ़ जाते हैं और किसी भी दिशा में प्रक्रम चालू हो जाते हैं। परिवारों के छोटे होने के साथ संयुक्त परिवार के ्ह्रास के फलस्वरूप वृद्ध व्यक्तियों का परिवार या ग्राम से संबंध बदलता सा दिखाई पड़ रहा है। सामंतशाही के सदृढ़ संबंध एकाएक उस युग के प्रमुख व्यक्तियों के लिए एक नई समस्या लेकर आए हैं। इस भांति के परिवर्तनों को समझने का आधारभूत तत्व समाज के एक अंग की पूर्वावस्था के संतुलन को नई अवस्था की समस्याओं से तुलना करने में है। इस प्रकार के परिवर्तन संतुलन बढ़ाने या घटाने वाले हो सकते हैं। संतुलन एक अंग का अन्य अंगों से देखा जा सकता है।


title: सामाजिक प्रक्रम

text: दो व्यक्ति या समूह जब एक ही लक्ष्य की प्राप्ति के लिए स्वीकृत साधनों के उपयोग द्वारा प्रयत्न करते हैं तो यह क्रिया प्रतियोगिता कहलाती है। इसमें लक्ष्य प्राप्ति के साधन सामान्य होते हैं। कभी-कभी नियमावली तक प्रकाशित हो जाती है। ओलंपिक खेल तथा खेल की विभिन्न प्रकार की प्रतियोगिताएँ इसकी सूचक हैं। परीक्षा के नियमों के अंतर्गत प्रथम स्थान प्राप्त करना दूसरा उदाहरण है। जब नियमो को भंग कर, या उनकी अवहेलना कर लक्ष्य प्राप्ति के लिए विपक्षी को नियमों से परे हानि पहुँचाकर प्रयास किए जाएँ तो वे संघर्ष कहलाएँगे। राजनीतिक दलों में प्रतियोगिता मूल नियमों को सदृढ़ बनाती हैं; उनमें होने वाले संघर्ष नियमों को ही क्षीण बनाते हैं और इस प्रकार अव्यवस्था फैलाते हैं। कभी-कभी छोटे संघर्ष बड़ी एकता का सर्जन करते हैं। बाहरी आक्रमण के समय भीतरी संगठन कई बार एक हो जाते हैं, कभी-कभी ऐसा कुव्यवस्था जड़ पकड़ लेती है कि उसे साधारण से परे ढंग से भी नहीं हटाया जा सकता। यह आवश्यक नहीं कि संघर्ष का फल सदा समाज के अहित में हो, किंतु उस प्रक्रम में नियमों के अतिरिक्त होने वाले प्रभावात्मक कदम अवश्य उठ जाते हैं।


title: सामाजिक प्रक्रम

text: एक समाज या संस्कृति का दूसरे समाज या संस्कृति से जब मुकाबला होता है तो कई बार एक के तत्व दूसरे में तथा दूसरे के पहले में आने लगते हैं। संस्कृति के तत्वों का इस भाँति का ग्रहण अधिकतर सीमित एवं चुने हुए स्थलों पर ही होता है। नाश्ते में अंग्रेजों से चाय ग्रहण कर ली गई पर मक्खन नहीं; घड़ियों का उपयोग बढ़ा पर समय पर काम करने की आदत उतनी व्यापक नहीं हुई; कुर्सियों पर पलथी मार कर बैठना तथा नौकरी दिलाने में जाति को याद करना इसी प्रकार के परिवर्तन हैं। दर समाज में वस्तुओं के उपयोग के साथ कुछ नियम और प्रतिबंध हैं, कुछ मान्यताएँ तथा विधियाँ हैं और उनकी कुछ उपादेयता है। एक वस्तु का जो स्थान एक समाज मे है, उसका वही स्थान इन सभी बिंदुओं पर दूसरे समाज में हो जाए यह आवश्यक नहीं। भारत में मोटर और टेलीफोन का उपयोग सम्मान वृद्धि के मापक के रूप में है, जबकि अमरीका में वह केवल सुविधा मात्र का; कुछ देशों में परमाणु बम रक्षा का आधार है, कुछ में प्रतिष्ठा का। इस भाँति संस्कृति का प्रसार समाज की आवश्यकताओं, मान्यताओं तथा सामाजिक संरचना द्वारा प्रभावित हो जाता है। इस प्रक्रिया में नई व्यवस्थाओं एवं वस्तुओं के कुछ ही लक्षण ग्रहण किए जाते हैं। इसे अंग्रेजी में एकल्चरेशन कहा गया है। कल्चर (संस्कृति) में जब किसी नई वस्तु का आंशिक समावेश किया जाता है तो उस अंश ग्रहण को इस शब्द से व्यक्त किया गया है।


title: सामाजिक प्रक्रम

text: जब किसी संस्कृति के तत्व को पूर्णरूपेण नई संस्कृति में समाविष्ट कर लिया जाए तब उस प्रक्रिया को ऐसिमिलेशन (आत्मीकरण) कहा जाता है। इस शब्द का बोध है कि ग्रहण किए गए लक्षण या वस्तु को इस रूप में संस्कृति का भाग बना लिया है, मानो उसका उद्गम कभी विदेशी रहा ही न हो। आज के रूप में वह संस्कृति का इतना अभिन्न अंग बन गया है कि उसके आगमन का स्रोत देखने की आवश्यकता का मान तक नहीं हो सकता। हिंदी का खड़ी बोली का स्वरूप हिंदी भाषी प्रदेश में आज उतना ही स्वाभाविक है जितना उनके लिए आलू का उपयोग या तंबाकू का प्रचलन। भारत में शक, हूण और सीथियन तत्वों का इतना समावेश हो चुका है कि उनका पृथक् अस्तित्व देखना ही मानो निरर्थक हो गया है। एक भाषा में अन्य भाषाओं के शब्द इसी रूप में अपना स्थान बना लेते हैं, जैसे पंडित का अंग्रेजी में या रेल मोटर का हिंदी में समावेश हो गया है। बाहरी व्यवस्था से प्राप्त तत्व जब अभिन्न रूप से आंतरिक व्यवस्था का भाग बन जाता है तब उस प्रक्रम को आत्मीकरण कहा जाता है।


title: सामाजिक प्रक्रम

text: एक ही समाज के विभिन्न भाग जब एक-दूसरे का समर्थन करते हुए सामाजिक व्यवस्था को अखंड बनाए रखने में योगदान करते रहते हैं तो उस प्रक्रम को इंटेग्रेशन (एकीकरण) कहा जाता है। इस प्रकार के समाज की ठोस रचना कई बार समाज को बलवान् बनाते हुए नए विचारों से विहीन बना देती है। नित्य नए परिवर्तनों के बीच एकमात्र ठोस व्यवस्ता स्वयं में संतुलन खो बैठती है। अत: अपेक्षित है कि जीवित सामाजिक व्यवस्था अपने अंदर उन प्रक्रियाओं को भी प्रोत्साहन हे, जिनसे नई अवस्थाओं के लिए नए संतुलन बन सकें; इस दृष्टि से पूर्ण संगठित समाज स्वयं में कमजोरी लिए होता है। गतिशील समाज में कुछ असंतुलन आवश्यक है किंतु मुख्य बात देखने की यह है कि उसमें नित्य नए संतुलन तथा समस्या समाधान के प्रक्रम किस स्वास्थ्यप्रद ढंग से चलते हैं। प्रत्येक समाज में सहयोग एवं संघर्ष की प्रक्रियाएँ सदा चलते हैं। प्रत्येक समाज में सहयोग एवं संघर्ष की प्रक्रियाएँ सदा चलती रहती हैं और उनके बीच व्यवस्था बनाए रखना हर समाज के बने रहने के लिए ऐसी समस्या है जिसके समाधान का प्रयत्न करते रहना आवश्यक है।


title: सायरस मिस्त्री

text: सायरस पलोनजी मिस्त्री को टाटा समूह का नया चेयरमैन घोषित किया गया है, जो रतन टाटा की जगह लेगें। रतन टाटा 75 वर्ष की आयु में दिसम्बर 2012 में चेयरमैन पद से सेवानिवृत होंगे।


title: एक्सवीडियोज़

text: एक्सवीडियोज़ एक अश्लील वीडियो साझा करनेे और देखने वाली वेबसाइट है। एक्सवीडियोज़ की स्थापना पेरिस में 2007 में हुई थी। वेबसाइट अब चेक कंपनी डब्लूजीसीज़ेड होल्डिंग के लिए पंजीकृत है। यह सबसे अधिक देखी जाने वाली पोर्न वेबसाइट थी और दुनिया में 8वीं सबसे ज्यादा देखी जाने वाली वेबसाइट थी।


title: एक्सवीडियोज़

text: डब्लूजीसीज़ेड होल्डिंग के पास बैंग ब्रोस, डीडीएफ नेटवर्क, पेंटहाउस मैगज़ीन, प्राइवेट मीडिया ग्रुप, इरोज़गैम के मालिक हैं और लीगल पोर्नो ब्रांड के तहत एकत्र की गई प्रस्तुतियों में उनकी रुचि है।


title: एक्सवीडियोज़

text: जून 2020 तक, एक्सवीडियोज़ को सिमिलरवेब की श्रेणी में दुनिया की 8वीं सबसे लोकप्रिय वेबसाइट के रूप में गिना जाता है, वयस्क श्रेणी में 1 प्रति माह, 3 मिलियन से अधिक आगंतुकों के साथ।.


title: एक्सवीडियोज़

text: एक्सएनएक्सएक्स, एक्सवीडियोज़ की एक दर्पण साइट, समग्र रूप से 9वीं सबसे अधिक देखी जाने वाली वेबसाइट है और वयस्क श्रेणी में 2 सबसे अधिक देखी जाने वाली वेबसाइट है।


title: एक्सवीडियोज़

text: संयुक्त, एक्सवीडियोज़ और एक्सएनएक्सएक्स को एक महीने में 5 बिलियन से अधिक यात्राएं मिलती हैं, जो उनके निकटतम प्रतिद्वंद्वी मिंडगेक के ट्रैफ़िक को दोगुना करती हैं।


title: एक्सवीडियोज़

text: 2015 में, कंपनी को भारत सरकार द्वारा 857 अश्लील वेबसाइटों की सूची में सेंसर किया गया था, जिसमें कॉलेजहूमर जैसी गैर-अश्लील वेबसाइट भी शामिल थीं। 2018 में, प्रमुख इंटरनेट सेवा प्रदाताओं ने एक्सवीडियोज़ और अन्य पोर्न साइटों तक पहुंच को अवरुद्ध कर दिया था।